Қуёшни тўхтатган одам - blog.xabar.uz\nҚуёшни тўхтатган одам\nБир алломанинг ҳаёт йўли. XXI аср олими қандай бўлиши керак? Ибрат намнуаси.\nДунёнинг гелиоцентрик тизими назариясини яратган олим Николай Коперникнинг ватани Полшада унинг хотирасига ўрнатилган ёдгорликка “Қуёшни тўхтатган, Ерни силжитган одам”, деб ёзиб қўйилган. Инсоният учун бу қадар кўп иш қилган кишилар тарихда жуда кам...\nАна шулардан бири – буюк бобомиз Абу Райҳон Беруний фалакиёт олимининг бу соҳасига Коперникдан нақ ярим минг йил муқаддам улкан ҳисса қўшган эди. У ўзининг илмий асарларида дунёнинг тузилиши масаласида Қадимги Миср олими Клавдий Птолемей (Батлимус) назариясига суянса ҳам, Ернинг ҳаракати ҳақида ўша даврда ҳукмрон бўлган назарияга зид келадиган фикрларни баён этган. Масалан, “Ҳиндистон” асарида “Ернинг айланиш ҳаракати фалакиёт фани ҳисобларига ҳеч қандай зид келмаган, чунки Ерда юз берадиган ҳодисалар унинг ҳаракати билан бирга бир текисда давом этаверади”, деб мулоҳаза билдирган.\n“Истаган хил астролябияни тайёрлашнинг турли усуллари ҳақида” номли рисоласида Абу Саид Ас-Сижзийнинг астролябияси тўғрисида сўз юритганда эса жуда муҳим хулосага келади : “Унинг негизи осмон ҳаракатланишига эмас, балки Ернинг ҳаракатланишига асосланганлиги учун мен уни жуда ҳам ажойиб кашфиёт деб ҳисоблайман”.\n“Геодезия” асарида эса олим геоцентризм билан боғлиқ баъзи назарияларнинг тўғрилигига шубҳа билан қараганини очиқдан-очиқ баён этади. Аллома бу фикри билан дунёнинг гелиоцентрик тузилиши назариясини ишлаб чиқишга ҳисса қўшди. У осмон ёритқичларининг ҳаракат траекторияси ва шакли эллипсоид эканлиги ҳақида биринчи бўлиб фикр юритган олимлардан. Берунийнинг бу башорати Кеплер ундан анча кейин қилган кашфиётни маълум даражада олдиндан айтиш эди. Лекин барибир илм-фан тарихида гелиоцентрик назария Коперникнинг номи билан қолган ва бу чиндан ҳам буюк кашфиёт эди.\nБаланд бўйли, бақувват, икки юзидан қон томадиган, ўткир нигоҳли бу одамга руҳонийлик либоси сира-сира ярашмасди. Хоҳ ишонинг, хоҳ ишонманг, ёшлигидан бир умр роҳиблик ридосида ўтган Коперник айни пайтда черковнинг энг ашаддий душмани бўлган. Айёрлигу макрда узоқни кўра биладиган, ўз манфаатларини ҳимоя қилишда ҳеч кимни аяб ўтирмайдиган черков келиб-келиб ўз қавми, Вармия руҳонийси аслида кимлигини ва диний эътиқод пойдеворига нақадар даҳшатли бомба қўйганини ўз вақтида билолмай доғда қолди. Фридрих Энгелсдай одам “фикрининг залвори, ҳис-туйғусию феъл-атвори, серқирралигию закосига кўра” кимсан титанларга қиёс қилган, тарихда кам учровчи инқилобчи Коперник Ватикан адирларидан бошига тушиши муқаррар бошлаган балою кулфатлардан қандай омон қолганига ақл бовар қилмайди.\nЎрта асрлар Европасидаги диний мутаассибликнинг энг қонхўр жаллодларидан бири бўлмиш Лютернинг ўзи Коперник ҳақида “Бу тентак бутун астрономия санъатини остин-устун қилмоқчи”, деб пичинг қилиб ўтади, холос. Дарҳақиқат, черков Жордано Брунодек инсоннинг ҳаётига зомин бўлди, Галилео Галилейдек даҳонинг эътиқодини синдирди, бироқ Коперникдай буюк даҳрийнинг ҳатто мушугини пишт деёлмади! Тўғри, уни тушунишмади, танқид қилишди, масхаралаб томошалар қўйишди, аммо Галилей ётган зах-рутубатли қамоқхона ва Бруно ёнган гулхан гуриллаши олдида бу нима нарса, ахир!\nНиколай Коперникдай тақводор руҳоний аслида кимлигини мутаассиб черков ниҳоятда кеч билиб қолди, лекин фурсат бой берилганди. Унинг буюк даҳрийлиги бағоят тез тарқалган, инсонлар ақл-идрокини шу қадар мустаҳкам эгаллаб олгандики, қайси бир миядан уриб чиқаришни билмасди черков. “Астрономия санъатини эмас, балки эътиқод асосларини” остин-устун қилиб юборган, олим, Ф. Энгелснинг ибораси билан айтганда, “табиатни тушунтириш масалаларида черковнинг мўътабар нуфузини чилпарчин қилиб ташлаган” Коперникни ҳали зарарсиз пайтида пайқамай қолишди. Унинг вафотидан 73 йил ўтгандан кейингина ҳаётидаги асосий китоби бўлган “Осмон сфераларининг айланиши ҳақида” номли асарини инквизиция “то тузатилмагунига қадар” тақиқлаган китоблар рўйхатига киритиб қўйди.\nИнсон тақдирини феъл-атвори ҳам белгилар экан. Коперник на Бруно ва на Галилейга ўхшарди. У фақатгина ўзлигида намоён эди. “Мен омманинг олқишига ҳеч қачон зор бўлмадим, – деб ёзади у. – Умрим бўйи у маъқуллайдиган бирон иш қилмадим, аксинча, у ёқтирмайдиган, қарши чиқадиган нарсалар билан шуғулландим”. Олим ўзига тарафдор тўпламас, баҳс-мунозараларга интилмас эди. Баҳс чиқиб қолган тақдирда ҳам куйиб-пишиб ўтирмай, айтган фикрида икки оёғини тираб туриб оларди. Ана шунда қарабсизки, ҳар қанча уруш-жанжал ҳам баайни қояга урилган тўлқиндек унинг метин сабот-матонатига урилиб, парча-парча бўлиб кетарди.\nКоперник бошқаларнинг фикрига кўпам эътибор қилавермасди. Уни мақташса ҳам, сўкишса ҳам, бир зайлда илжайиб тураверар, аммо бу нимкулгу остида нафрат аралаш бир лоқайдлик пинҳон эди. У ҳатто ўз устидан жиндек киноя қилар, бунақаси эса ҳатто файласуфларда ҳам учрамаса керак. “Математикларнинг одатдаги мушоҳадасига ва балки соғлом фикрга зид ўлароқ ҳолда Ер қисман айланишини тасаввур қилишга журъат этдим”, деб ёзади у. Бу кесатиқ, эҳтимол, ўзига хос бир ҳимоя, таълимотини хаспўшлаш учун шунчаки бир ўйиндир? Лекин айни пайтда Коперник – очиқкўнгил ва самимий инсон. У ҳар хил миш-миш, иғволарга ҳеч қачон қўшилмайди. Обрўимга путур етиб қолса нима бўлади, деб заррача ташвишланмайди. Ўз ғояларини тарғиб қилишга, атрофига ҳамфикр одамларни тўплашга, шогирдлар йиғишга уринмайди.\nОилада тўрт фарзанднинг кенжаси бўлган Николай отасини яхши эслаёлмайди. Уни аввал каноник, кейин епископлик мартабасига етишган амакиси Лукаш Вигенроде тарбия қилган. Ҳукмфармо, бадқовоқ, инсоний ва сиёсий қарашларида эшакдан қайсар, Тевтон рицарлари ҳам, Полша қироли ҳам “иблиснинг ўзи” дея таърифлаган бу кимса бутун умри мобайнида ёлғиз бир кишига – жиянига меҳр қўйган, уни ёш- лигидан папалаб ўстиргани етмагандай, то ўзи ўлгунича суйиб-ардоқлаган одам эди. Ана шу амакиси туфайли Николай 24 ёшидаёқ каноник бўлди, яъни тирикчилиги таъминланган, машаққатсиз ҳаёт кечирувчи одамга айланди. Зотан, Фромборк ибо- датхонаси мўъжазгина бир мулк – бутун бошли бир давлат бўлиб, ўзининг хўжалик- ларига, овлоқ ва балиқчилик масканларига эга эди. Капитул бошқарувчи бу жойлардан тушадиган даромад эса бир ҳовучгина канониклар ва прелатлар ўртасида тақ- симланарди. Ана шу амакиси Николайни аввал авлиё Ян мактабида, кейин Краков университетида ўқитди, сўнгра, билимини давом эттириши учун Италияга юборди.\nXVI аср сарҳадидаги Италия. Леонардо да Винчининг етуклик ва Микеланжело нинг ёшлик пайтидаги сеҳрли ижодиётига маҳлиё бўлган Италия. Платонни кашф этган, Арестотелни янгидан ўрганаётган, ўтмиш асрларнинг буюк кашфиётларини излашга иштиёқманд, Уйғониш даврининг афсонавий парвозига интилган Италия. Коперник шу диёрда 10 йил яшади. Болонияда диний ҳуқуқ олишни ўрганиши керак бўлган Николай ундан бўлак ҳамма нарсани – тасвирий санъат, математика, астрономия, фалсафа, юнон тилини ўрганди. У Болонияда диплом ололмади, лекин бундан заррача ўкингани йўқ. Диплом, унвон, мансаб, мукофот деган нарсаларга бир умр лоқайд қараб ўтди. Болониядан Римга борганида ҳам ўрганиши керак бўлган нарсадан мутлақо бошқа нарсаларни ўрганаверди. Пировард оқибатда капитул уни ўз жойига чақирди, аммо Николай Италиядан кетишни истамасди сира. У ўқиш муддати узайтирилишини кетма-кет сўрайверди, илтимослари қондирилганда эса... Падуя ва Феррарида ҳуқуқшунослик ҳамда тиббиёт билан шуғуллана бошлади.\nИталияда ўтган ўн йил ёш ва фаровон ҳаётидан жиндек эркаланиб кетган каноникни жиддий тадқиқотчига, ҳар томонлама ривожланган, ҳар томонлама билим олган одамга айлантирди. Николай Коперник деганда кўпчилик астроном олимни тушуна- ди. Ҳолбуки яқинда топилган ҳужжатлар у ажойиб иқтисодчи олим бўлганидан далолат беради. Коперникнинг XVI аср биринчи чорагига мансуб учта қўлёзма асарида унинг Полшадаги пул муносабатларини барқарорлаштиришнинг эҳтимолий йўллари ҳақидаги қарашлар баён этилади. Мутахассисларнинг фикрига қараганда, Коперник ўз давридаги иқтисодий тафаккурнинг олдинги сафларида борган.\nҲа, у ҳар томонлама ривожланган ва ҳар томонлама билим олган инсон эди, бироқ шубҳа-гумонларнинг аччиқ заҳри бутун борлиғини қоплаган, юрагини кемиргани-кемирган эди. У Италиядан қадрдон Вармияга, Болтиқ денгизининг совуқ соҳилларига билимлари билан бирга азалий ҳақиқатларга доимо танқидий қарашга, уларни қайта англашга нисбатан бетизгин эҳтиёжини ҳам олиб келганди. Коперник ўзининг даҳрийлик уруғларини асраб-авайлади, ошиқмай экиб ундирди, шошилмай парваришлаб ўстирди, ҳосилини ҳам бамайлихотирлик билан йиғиб олди.\nЁлғизликни ёқтирадиган бу ўйчан одам Фрамборк ибодатхонасини қуршаб турган қалъа деворининг мўъжазгина минорасида 30 йил яшади. Баъзан тунлари юлдузларни кузатганида деразада шарпаси кўриниб қоларди. Леонардо да Винчининг “Назария – саркарда-ю, амалиёт аскардир” деб тажриба ўтказишга ундаган чақириқларини Коперник қабул қилмади, бинобарин, уни том маънода тадқиқотчи дейиш ҳам қийин. Коперник буюк астроном бўла туриб, осмонда ҳеч нима кашф этгани йўқ. У фалакдан ўз таълимотини ҳақлигини тасдиқловчи далил-исботларнигина изларди, холос.\nДунёнинг гелиоцентрик тизими ҳам унинг учун илоҳий кашфиёт бўлмаган. Қуёш Ер атрофида эмас, балки Ер Қуёш атрофида айланиши ҳақида Коперникдан юзлаб йил аввал гапиришган, ёзишган. Птолемей тизими изоҳлаб беролмайдиган юзлаб далиллар кўплаб асрлар мобайнида Қадимги Юнонистон, Италия, араб илм-фани мунажжимларининг асарларида йиғилиб, тўпланиб келаверган. Бу таълимотда нималардир нотўғрилигини, Птоломей янглишаётганини кўпчилик ҳис қиларди. Лекин нима ўша нарсалар? Бош-кети бир-бирига уланмайдиган бу таълимотни қандай қилиб тузатиш мумкин? Шу пайтгача ишониб келганларимиз ғирт ёлғон, аслида ҳаммаси мана шундай нодонмиз, деб юрак ютиб айтиш учун ким журъат қилади?\nОлим асосий асари нашр этилишидан 30 йил муқаддам унинг қўлёзма нусхаларини турли мамлакатларга юборган. “Николай Коперник осмондаги ҳаракатларга доир фаразлари тўғрисида ва уларга қисқача шарҳ”, деб номланувчи бўлғуси китобнинг ўзига хос қораламаси эди улар. Бу қўлёзмалар йўқолиб кетган деб ҳисобланарди, аммо 1878 йили Вена архивларидан биттаси, орада уч йил ўтгач Стокголмда бошқа нусхаси топилди.\nҲаётдаги асосий асарини нашр этишга қарор қилганида у ёши бир жойга бориб қолган қария эди. Ўзининг ҳақлигига заррача шубҳаси бўлмаган Коперник хотиржамлик билан шундай деб ёзади: “Кўплаб бошқа олимлар ва ажойиб инсонлар айтишларича, барча математикларга фойда келтирувчи бу китобни чоп этишдан қўрқмаслигим керак. Ернинг ҳаракатланиши ҳақидаги таълимотим кўпчиликка ҳозир қанчалик бемаъни кўринса, китобим босилиб чиқиб, ҳар қандай шубҳа-гумон энг яққол далил-исботлар туфайли барҳам топганида ҳайрат ва миннатдорчилик туйғуси ҳам шунчалик кучли бўлади. Ана шуларни ўйлаган ҳолда дўстларим нашр этишни кўпдан буён мўлжаллаб юрган асарим ниҳоятда чоп қилинишига розилик билдирдим.”\nОлимнинг яккаю ягона, бениҳоя садоқатли ва, афсуски, шу билангина машҳур бўлган шогирди Рэтик қимматбаҳо қўлёзмани Нюренбергга, матбаачиларга элтиб топширди, муаллиф эса минорасида кутиб қолди. У деярли ҳеч қаерга чиқмас, ҳузурига ҳам камдан-кам одамни чақирарди. Олим китобини кутарди. 1542 йили ўпкасидан қаттиқ қон кетиб, ўнг қўли ва оёғи шол бўлиб, тўшакка михланиб қолди. Коперник бир умр шошмасдан яшаганди, ўлими ҳам оғир кечиб, узоққа чўзилди. 1543 йил 23 май куни узоқ кутилган китоб, ниҳоят, Нюренбергдан келтирилганида олим беҳуш эди, лекин муқовани авайлаб силап-сийпади. Бу нима – китобни эркалаганими? Ҳимоя қилганими? Ёки унга оқ йўл тилаганими?\nКоперник ўша куниёқ вафот этди. Тақдир ўлим билан барҳаётликни учраштирган эди. Олимнинг қабри йўқолиб кетди, аммо китоби қолди.\nMaqolaning uslubi, yozilishi, malakalanishi va muallifning voqeani xuddi o'zi guvohi bo'lgan hodisani gapirib bergandek jonli tarzda yoritishi juda yoqdi, ammo uning ichidagi chaqiriq shaxsan menga ma'qul emas.\n1.5 Маҳсуджон Асқаров 04/05/2018\n2.5 Беҳзод Қобулов 20/05/2018


1. Бирор аъзосини ҳадя қилувчи одамнинг аъзоси олинганда унинг ҳаёти хавф остида қолмаслиги.\n2. Ўз аъзосини ҳадя қилувчи одам ихтиёрий равишда бўлиши, ҳеч ким томонидан мажбур қилинмаслиги.\n3. Аъзонинг кўчирилишига сабаб ҳақиқатан ҳам муҳтож бўлган беморнинг касаллиги тиббиёт жиҳатидан фақат шу йўл билангина тузалиши мумкин деган хулосага келинган бўлиши.\n- бир инсоннинг насли бошқасига ўтишига сабаб бўладиган ирсий аъзолар (эркак ва аёлнинг жинсий аъзолари), шу сифатларни ташувчи ва ҳомилага сабаб бўлувчи аъзолар;\n- инсоннинг яшашига бевосита боғлиқ бўлган юрак каби аъзолар;\n- инсоннинг тўкис яшашига билвосита боғлиқ бўлган кўз қорачиғи каби аъзо;\nЭнди баъзида қулоққа чалиниб қоладиган болаларни ўғирлаш ва уларнинг тана аъзоларни сотиш ҳолатларида бир нечта катта гуноҳлар жам бўлади. Бу ерда одамнинг жонига қасд қилиш бор. Қуръони каримда бир одамни ноҳақ ўлдириш барча одамларни ўлдиришга баробарлиги айтилган. Бунинг устига шариатимизда мол (товар) деб ҳисобланмаган нарса (одам аъзолари)ни сотиш – ҳаром пул топишдир. Бундай жирканч гуноҳга қўл урадиган кимсаларни агар тавба қилмасалар, дунёда хорлик ва охиратда аламли азоб кутади.\nЎзбекистон Республикаси Конституциясининг 26 йиллиги муносабати билан Тошкент шаҳар ҳокимлиги ташаббуси билан Тошкент шаҳрида фаолият юритувчи отинойилар ўртасида “Энг фаол отинойи” кўрик танловини ўтказиш жорий қилинди. Тошкент шаҳар ҳокими ўринбосари томонидан тасдиқланган баённома иловасига асосан, “Энг фаол отинойи” кўрик-танловини ўтказиш бўйича шаҳар ҳайъати таркиби тузилиб, мазкур кўрик танловнинг туман босқичи 3-, 4-, 10 декабр кунлари ўтказилиб, унда ғолибликни кўлга киритган 13 нафар отинойилар кўрик танловнинг Тошкент шаҳар босқичида иштирок этиш учун йўлланма олган эдилар.\nБугун мазкур кўрик-танловнинг шаҳар босқичи “Шайх Зайниддин” жоме масжидида 13 нафар отинойи иштирокида бўлиб ўтди.\nСаволлар исломдаги шаръий ҳукмлар ва Ўзбекистон Республикаси Конституцияси асосида тузилган бўлиб, отинойиларнинг диний илм салоҳиятини ва ҳуқуқий саводхонлигини Тошкент шаҳар ҳокими ўринбосари Шуҳрат Турдиқулов, ЎМИ Тошкент шаҳар бош имом хатиби ўринбосари Эргашали Рустамов, Тошкент шаҳар бош имом хатибининг хотин-қизлар масалалари бўйича ёрдамчиси Дилбар Атабоева ва малакали ҳуқуқшунос мутахассислар баҳолаб бордилар.\nКўрик-танлов қатнашчилари иштироки туманларда фаолият юритувчи барча отинойилар кўз ўнгида одилона баҳоланди.\nЯкуний хулосаларга кўра, 1-ўрин соҳибаси Юнусобод тумани ҳудуд отинойиси – Дилором Каримова, 2-ўрин соҳибаси Мирзо Улуғбек тумани ҳудуд отинойиси – Насиба Тўрахўжаева ва Шайхонтоҳур тумани ҳудуд отинойиси – Феруза Тошхўжаева, 3-ўрин соҳибаси Яккасарой тумани ҳудуд отинойиси – Сижоат Шарипова деб топилди.\nЮқорида қайд этилган 4 нафар ғолиб отинойилар ва иштирок этган фаол отинойилар диплом ва эсдалик совғалари билан тақдирландилар.\nТошкент шаҳар бош имом хатибининг\nхотин-қизлар масалалари бўйича ёрдамчиси\nМашаққатлар ҳар қанча кўп бўлса ҳам, барибир узоқ давом этмайди. Аллоҳ таолонинг раҳмати кенгдир, неъмати яқиндир. Умидингни узма, безовта бўлма, унинг ўрнига “Я Ҳаййу я Қоййум, бироҳматика астағийс” деб дуо қил.\nКўпчиликнинг тортишув, баҳс-мунозарадан мақсади ҳақиқатни билиш эмас, олдинга ўтиш, ўзининг илмли эканини кўрсатиб қўйиш бўлиб қоляпти.\nОдамларни рост гапириб қийин аҳволга солиш ёлғон гапириб уларни рози қилишдан афзал.\nЖим туриш маъносиз сўзларни гапиришдан афзалдир.\nЁмон ақл эгалари гўзал ниятларни ҳеч қачон ўзларига сингдиролмайдилар.\nЧивинларни ўлдирманг, унинг ўрнига ботқоқларни қуритинг.\nЙиқилиб тушмаслигинг учун бирорта инсонга суянма.\nАгар сенинг заифлигинг нуқтаси садоқат бўлса, демак сен дунёдаги энг кучли шахс экансан.\nҚалбдан тушганнинг яна ўша қалбга қайтиши даргумон.\nБўш вақтларида сени эслайдиганлар бор.\nСени эслаш учун вақт топадиганлар бор.\nДоим бўш юрса ҳам, сени таниб, сендан кўп яхшилик кўриб туриб, сени умуман эсламайдиганлар бор.\nЎзлари Юсуфнинг жамолига эга бўлгандек, одамларнинг шаклини, ташқи кўринишини масхара қиладиганлардан нафслар жирканади.\nБировга ёмонлик қилганингда, у жим бўлиб қолиб, сенинг озорингга жавоб қайтармаса, билгинки, сен унга гапиришга ҳам истаги, мажоли қолмайдиган даражада азият берибсан. Аллоҳдан қўрқ! Баъзи жим туриш – секин ўлиш демакдир.\nОдамларнинг мен ҳақимда ёмон гап гапирганларини айтма. Унинг ўрнига қандай қилиб сенинг олдингда мен ҳақимда ёмон гап гапира олганларини менга тушунтириб бер!\nСени тушунмайдиган ва сенинг қадрингга етмайдиганлар билан бирга қолма!\nОдамларга ҳар қанча ишонсанг ҳам, сирларингни ўзингда қолдир!\nЖибутининг айни номдаги пойтахтида “Абдулҳамидхон II” масжидининг қурилиши якунига етиш арафасида. Бу ҳақда қурилиш ишларини олиб бораётган Туркиянинг “Диёнат вақфи” маълум қилди.\nАзон интернет нашрининг маълум қилишича, масжид қурилиши 2015 йилда бошланган бўлиб, бино усмонийлар меъморчилиги услубида барпо этилган. Фойдаланишга топширилганида масжидда бир пайтнинг ўзида беш минг киши намоз ўқий олади.\nМаълумот учун, Жибути Шарқий Африкада жойлашган кичик давлат бўлиб, аҳолисининг 94 фоизи мусулмонлардан иборат.\nЗамонавий технологиялар ҳаётимизнинг ажралмас қисмига айланиб улгурди. Бутунжаҳон ўргимчак тўри деб аталадиган Интернетнинг имкониятлари, тараққиётнинг тезлигига тезлик, кучига куч бағишламоқда. Ҳозирги вақтда ана шу буюк ихтиронинг имкониятларидан баҳраманд бўлмаган инсон кам қолган. Бироқ башариятга фойда келтириши кўзланган ушбу воситадан ўзларининг ғаразли мақсадларини амалга ошириш, одамларни тўғри йўлдан адаштириш мақсадида фойдаланувчилар ҳам йўқ эмас. Интернетдан нимани ахтарсангиз, топасиз. Фақат топилган нарса тўғри, ишончли ва энг муҳими зарарсиз эканини билиш учун онг ва тафаккур керак.\nШуни ҳам таъкидлаш жоизки, ҳозирда Ўзбекистон мусулмонлари идораси тасарруфидаги диний таълим муассасалари ва масжидларнинг расмий диний-маърифий сайтлари, фейсбук ва телеграм каналлари, шунингдек, uz. доменидаги расмий исломий сайтлар фаолият олиб бормоқда. Улардан барча шаръий масалаларга асосли жавоб топиш мумкин.\nАллоҳ таоло бандалари ичида энг лойиқларини пайғамбар этиб сайлади ва ўша пайғамбарларга Жаброил алайҳиссалом воситасида дин ҳукмларини ўргатди. Сўнгра пайғамбарлар бу ҳукмларни одамларга етказдилар.\nОдамлар зиммасидаги амаллар саккиз қисмга бўлинади: Биринчиси – фарз. Иккинчиси – вожиб. Учинчиси – суннат. Тўртинчиси – мустаҳаб. Бешинчиси – мубоҳ. Олтинчиси – ҳаром. Еттинчиси – макруҳ. Саккизинчиси – мустакраҳ.\nУшбу саккиз амалнинг баъзиларини бажариш шарт, баъзиларини бажармаслик шарт. Айримларини эса қилиш-қилмаслик ихтиёрий. Баъзи кишилар ана шу амаллар қолиб, баъзи бир “фалоний”, “пистоний” номли мутаассибларнинг гапларига ишониб, чалғиб юрибдилар. Ундан кўра ҳалол ва ҳаромни фарқлаб, поклик (таҳорат, ғусл ва ҳ.к.) қандай бўлиши, Аллоҳ таоло ёқтирадиган намоз, рўза, закот, ҳаж, ростгўйлик, омонатни адо қилиш, ота-онага яхшилик кўрсатиш, силаи раҳм қилиш, аҳдга вафо, Аллоҳ таолонинг динига ихлос, У Зотнинг неъматига шукр қилиш, қазосига рози бўлиш ҳақида қайғуриш афзал эмасми? Қиёматда Аллоҳнинг ҳузурига қандай борамиз. Фалончи ундай деди, пистончи бундай деди каби миш-миш ва уйдирмалар зарардан бошқа нарса эмас-ку. Бинобарин, ҳадисларда шундай ривоят қилинади: “Албатта, Аллоҳ таоло сизларнинг суратларингизга ҳам, мол-давлатингизга ҳам қарамайди, балки қалбингизга ва амалларингизга қарайди” (Имом Муслим ривояти).\nШу ўринда ўзларига “фалоний”, “пистоний” деб ном қўйиб олган мутаассиб гуруҳларга тегишли интернет сайтларини фарқлаб олиш ҳамда бундан огоҳ бўлиш мақсадида, уларга тааллуқли бўлган саҳифаларнинг ўзига хос хусусиятлари қуйидагича:\nулар саҳифаларида ва гуруҳларида фақат ўзларини тўғри йўлда юрувчилар деб даъво қилиб, ўзларига эргашмаганларни кофир санашади;\nиймон келтирмаганларни ёки ғайридинларни душман деб эълон қилишади;\nўзларининг тўдабошиларидан бошқа олимларни қоралаб, уларни ҳақоратлашади;\nдавлат ҳокимиятига нисбатдан норозилик кайфиятини уйғотиш ва мавжуд камчиликларни бўрттириб кўрсатиш орқали одамларни ваҳимага солишади;\nхалқ билан гўёки яқинлигини билдириш мақсадида ўзларини уларнинг қийинчилик ва ташвишларига “шерик” қилиб кўрсатишади, аслида эса уларнинг диний туйғуларидан устамонлик билан фойдаланишади;\nихтилоф чиқарадиган масалаларни ўз саҳифалари орқали ёритиб, одамларга ўз қарашлари тўғрилигига ишонч ҳосил қилишга уринишади.\nХўш, бундай фитна ва хатолардан эмин бўлиш учун нима қилиш керак?\nАллоҳ таолонинг кузатиб турганини, У зот ҳамма нарсадан воқиф эканини доим ҳис қилиб туриш;\nИнтернетга муайян вақтларда, аниқ мақсад билан кириш;\nўзи айтаётган, эшитаётган, нақл қилаётган ва ўқиётган нарсалар ҳақида ишончли илмга эга бўлиш лозим. (Чунки интернет шундай маконки, унда тўғри келган одам сохта исм остида тўғри келган нарсани ёзиши мумкин);\nбирор воқеадан хабардор бўлса, ақл тарозисига солиб кўриш лозим. Чунки Нисо сурасининг 83-ояти тафсирида бундай дейилади: “Баъзи кишилар бирор хабарни эшитишлари билан ҳамма ёққа тарқатишга шошиладилар. Бундан мусулмонларга фойда борми, зарар борми ўйлаб ўтирмайдилар. Мазкур хабарни тарқатиш мусулмонлар учун яхшими ёки тарқатмаслик яхшими – ўйлаб кўрмайдилар. Оқибатда душманлар «совуқ уруш» (қуролсиз уруш) деб номланган қабоҳатни ишга солиб, турли-туман ёлғонларни тўқиб чиқарадилар. Мусулмонлар ичида ғулғула, келишмовчилик тарқатадилар. Руҳий, маънавий қувватларини синдирадилар. Агар мусулмонлар ўз динларига амал қилсалар, бундай лақмалик, нодонлик қилмас эдилар. Эшитган гапларини дарҳол ёймас эдилар. Чунки Ислом ҳукми бўйича, эшитган гапини тарқатавериш мумкин эмас” (“Тафсири ҳилол“ иккинчи нашр 1- жуз 587-бет. Шайх Муҳаммад Содиқ Муҳаммад Юсуф).\nХулоса қилиб айтадиган бўлсак, Бўлар-бўлмас гаплар билан умримизни бесамар ўтказмайлик! Аллоҳ таолога тақво қилайлик! Тақво қилишнинг фазилатлари ва фойдалари жуда ҳам бисёрдир, Қуръони каримда уларнинг бир қанчалари зикр этиб ўтилган. Жумладан: “Эй, имон келтирганлар! Агар Аллоҳдан қўрқсангиз, сизлар учун (ҳақ билан ноҳақликни) ажрим этувчи (ёрдам)ни берур ва гуноҳларингиздан ўтиб, сизларни мағфират қилур. Аллоҳ улкан фазл соҳибидир (Анфол сураси, 29-оят).\nТақводор бандага ҳар қандай танг ҳолатдан чиқиш йўллари осон қилиб қўйилади, унга ризқ эшиклари ҳам кенг очилади. Бу ҳақда Қуръони каримда бундай дейилган: “Кимки Аллоҳга тақво қилса, У унга (ташвишлардан) чиқиш йўлини (пайдо) қилур. Яна уни ўзи ўйламаган жойдан ризқлантирур (Талоқ сураси, 2-3-оятлар).\nТақво туфайли осмонлару ердан баракотлар ёғилиб, халқлар фаровон ҳаёт кечиришларига муяссар бўладилар. Бу ҳақда Аллоҳ таоло шундай марҳамат қилади: “Агарда (мазкур) юртларнинг аҳолиси имон келтирган ва тақво қилганларида эди, улар устига осмонлар ва Ердан баракотлар (эшиклари)ни очиб юборган бўлур эдик” (Аъроф сураси, 96-оят).\nБу оятда жуда катта марҳамат бор. Аллоҳ таоло бандаларидан жуда кўп ва оғир нарсани талаб қилмади. Имон келтириб, ширк ва гуноҳлардан ўзларини тийсалар, бас. Шу ишлари эвазига еру осмондан баракот ато этаман, деб ваъда қилмоқда. Бу шарт ва мукофот ваъдаси то қиёматгача дунёга келиб кетувчи барча бандаларга тегишлидир.\nФотиҳа сурасидага: “Ийяка наъбуду” лафзи “фақат Сенинг айтганингни қиламиз”, маъносини англатади. Бу эса банданинг Аллоҳ таолога берган улкан ваъдасидир.\nАллоҳ таоло барчамизни ушбу ваъданинг устидан чиқадиганлардан қилсин.\nСтраница 4 из 985


10 октябр куни Ўзбекистонда кутилаётган об-ҳаво маълумоти\n10:28 / 09.10.2021\n«Ўзгидромет» 10 октябр куни Ўзбекистонда кузатилиши кутилаётган об-ҳаво маълумотини эълон қилди.\nТошкент шаҳри. Ҳаво ўзгариб туради, кечаси ёмғир ёғади, кундузи ёғингарчилик кутилмайди. Ғарбий шамол йўналишини ўзгартириб, шимоли-шарқдан 7-12 м/с тезликда эсади. Ҳарорат кечаси 5-7 даража, кундузи 11-13 даража илиқ бўлади.\nҚорақалпоғистон Республикаси. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 3 даража совуқ - 2 даража илиқ, кундузи 12-17 даража илиқ бўлади.\nХоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 13-18 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7 даража, кундузи 10-15 даража илиқ бўлади.\nТошкент, Сирдарё вилоятлари. Ҳаво ўзгариб туради, кечаси баъзи жойларда бироз ёмғир ёғади, кундузи ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шимоли-шарқдан 17-22 м/с гача кучайиши мумкин. Ҳарорат кечаси 2-7 даража, кундузи 10-15 даража илиқ бўлади.\nСамарқанд, Жиззах вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шимоли-шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 2-7 даража, кундузи 10-15 даража илиқ бўлади.\nҚашқадарё, Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шимоли-шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, Қашқадарё вилоятида 2-7 даража, кундузи 13-18 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда ёмғир ёғади. Туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 7-12 даража, кундузи 10-15 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик (ёмғир, қор) бўлади, кечаси ва эрталаб кучли бўлиши мумкин. Ғарбий шамол йўналишини ўзгартириб, шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 3-8 даража илиқ бўлади.


Саудия валиаҳд шаҳзодаси журналистнинг ўлимига алоқадорлиги бўйича далиллар маълум қилинди - Zamin.uz\nАҚШ махсус хизматлари Саудия Арабистони валиаҳд шаҳзодаси Муҳаммад бин Салмон мухолиф журналист Жамол Қошиқчининг ўлдирилишига алоқадор эканлигини кўрсатувчи бир қатор далилларни аниқлашди. Бу ҳақда The New York Times'га таяниб Кун нашри хабар бермоқда.\nНашрнинг таъкидлашича, Америка Қўшма Штатлари юборилган хабарлардан бирини тутиб олишган, унда Саудия расмий шахслари журналистни қўлга олиш режасини муҳокама қилганлар. Мақола муаллифларининг эътибор қаратишича, гумондорлар рўйхатида шаҳзодани қўриқлаш хизматидан бўлган шахслар бор.\nАҚШ разведкаси ҳозирча Муҳаммад бин Салмон Қошиқчини ўлдириш ҳақида тўғридан-тўғри буйруқ бергани ёки уни ўғирлаб кетиш ва ватанига етказиш ниятида бўлганига оид маълумотларни аниқлай олмади. «Шаҳзода барча хавфсизлик хизматлари устидан тўла назорат ўрнатгани туфайли, амалиёт уни хабардор қилинмасдан амалга оширилгани эҳтимолдан анча йироқдир», - дея хулоса қилади нашр муаллифлари. Суриштирув натижалари тез орада АҚШ президенти Дональд Трампга тақдим этилади.\nЭслатиб ўтамиз, аввалроқ The New York Times газетаси Қошиқчининг қотиллари Саудия валиаҳд шаҳзодаси билан алоқадор эканини хабар берганди.\nТаъкидланишича, шубҳали шахслардан бири шаҳзодага чет элга сафарларда бир неча бор ҳамроҳлик қилган, фотосуратларда у қўриқчилар олдида турибди. Яна бир гумонланувчи - Саудия Арабистони Ички ишлар вазирлигида юқори лавозимга эга бўлган суд шифокори.\nНашр маълумотларига кўра, турк полицияси томонидан аниқланган 15 нафар гумондорнинг камида тўққиз нафари Саудия Арабистони хавфсизлик хизмати, ҳарбий идоралар ва вазирликларда ишлаган. «Замин» янгиликларини «Вконтакти»да кузатиб боринг\nЯнгиликлар » Дунё » Саудия валиаҳд шаҳзодаси журналистнинг ўлимига алоқадорлиги бўйича далиллар маълум қилинди


Германиялик эркак маъшуқаси билан ажрашгандан кейин мол-мулкни “тенг иккига арралашга” қарор қилди\n10:09 / 20.06.2015\nГерманиялик эркак 12 йиллик биргаликдаги турмушдан кейин уни рад этган маъшуқасидан оригинал тарзда аламини олишга қарор қилди: у том маънода ўзларининг биргаликда эгалик қилган мол-мулкини тенг иккига бўлишга қарор қилди. Эркак қўлига электр аррани олиб, ўзларига тегишли қимматбаҳо буюмларни иккита тенг бўлакка арралаб ташлади.\nЭркак велосипед, ноутбук, каравот, стуллар, телевизор, телефон, почта қутиси ва ҳаттоки автомобилни ҳам тенг иккига арралади. У ҳар бир арраланган буюмнинг бир қисмини ўзининг эндиликда собиқ маъшуқасига почта орқали юборди, иккинчи қисмини эса Ebay онлайн-аукционида сотувга қўйди. Ebay сайтида эркакнинг саҳифасига 600 киши обуна бўлди.\nНемис “арралаш жараёни”ни видеога ёзиб олди ва уни “Ажойиб” 12 йил учун раҳмат, Лаура! Сен ҳақиқатда ярмига муносибсан” деган ёзув билан YouTube видеопорталига жойлаштирди. Шунингдек, эркак ўзининг кейинги “ворисига” заҳарханда саломини йўллаб қолди.


Трамп Ким Чен Ин билан учрашди | Ўзбекистон ва жахон янгиликлари\nТрамп Ким Чен Ин билан учрашди\nДунё 12 июнь 9:04 432\nКим Чен Ин ва Дональд Трамп сешанба куни эрталаб КХДР ва АҚШ ўртасида Сингапурда ўтказилган биринчи саммитда учрашдилар.\nУчрашув Сингапурнинг кўприк билан ажратилган қисмидаги Сентос курорт оролида, «Капелла» меҳмонхонасида бўлиб ўтмоқда. Меҳмонхона фойесида КХДР ва АҚШ байроқлари ўрнатилган, уларда бир хил ранглар учрайди — кўк, қизил ва оқ.\nКим Чен Ин ва Трамп учрашув бошланишида бир-бирига табассум қилишган ва бир-бирининг қўлларини сиқишган.\n«Бу мен учун шараф. Муносабатларимиз аъло бўлади, менинг бунга шубҳам йўқ», — деган Трамп.\nТрамп бу сўзларни айтганда, гап ўзаро муносабатлар ҳақида бормоқдами, ёки давлатлараро аниқлик киритмаган.\nКим Чен Ин ўз навбатида Пхеньян ва Вашингтон муносабатлардаги муаммоларни енгиб ўтаётганини таъкидлаган.\n«Ўтмишимиз оёқларимизга кишан солса-да, эшитиш ва кўришга халал берган бўлса-да, биз барчасини енгиб бугун шу ерга етиб келдик», — деб таъкидлаган шимолий кореялик раҳбар.\n«Бу ҳақиқат», — деб тасдиқлаган Трамп.\nБирга-бир форматидаги суҳбат протоколда режалаштирилгани каби 45 дақиқага яқин давом этган. АҚШ президенти музокаралар «жуда ва жуда яхши» ўтганлигини таъкидлаб, «катта муаммо ва зиддиятларни» ҳал этишга ишонч билдирган.\nШимолий кореялик раҳбар эса журналистлар томонидан уч бора «Ядровий қуролдан воз кечасизми?», — деб берилган саволга жавоб бермаган.\nБирга-бир учрашувидан сўнг етакчилар кенгайтирилган таркибдаги саммитни бошладилар. АҚШ томонидан тадбирда Давлат котиби Майк Помпео, президентнинг миллий хавфсизлик бўйича маслаҳатчиси Жон Болтон, Оқ Уй девони раҳбари Жон Келли иштирок этмоқда. Шимолий Корея делегацияси таркиби эса — Корея Меҳнат партияси раиси ўринбосари Ким Ён Чхоль, ТИВ раҳбари Ли Ён Хо ва Корея меҳнат партияси раиси ва халқаро бўлим бошлиғи Ли Су Ёнлардан иборат.\nСаммитда ядровий қуролдан тўлиқ воз кечиш ва Корея ярим оролида тинчликни кафолатлаш, Америка-Шимолий Корея муносабатларини нормаллаштириш масалалари кўриб чиқилади.\nҲужжатлар имзоланиши кутилмаяпти. Трампнинг сўзларига кўра, ушбу учрашувдан мақсад «жараённи бошлаш».


"COVID”нинг узоқ давом этувчи тури аниқланди. Унинг аломатлари қандай? - Darakchi\n"COVID”нинг узоқ давом этувчи тури аниқланди. Унинг аломатлари қандай?\nДУНЁ 16.10.2020, 13:35\nБуюк Британиянинг Соғлиқни сақлаш тадқиқотлари Миллий институти томонидан ўтказилган тадқиқотга кўра, «узоқ давом этувчи CОVID» деб номланувчи касаллик бир вақтнинг ўзида танага таъсир қилувчи тўрт хил синдромнинг комбинацияси бўлиши мумкин.\n“Узоқ давом этувчи CОVID” атамаси коронавирусни илк бор бир неча ой муқаддам юқтириб олган одамлар унинг асоратларидан ҳамон азият чекишларини англатади. Олимлар айни пайтда Буюк Британияда 60 минг киши “узоқ давом этувчи CОVID” билан яшаётган бўлиши мумкинлигини таъкидлашган.\nТадқиқотчиларнинг айтишича, коронавирусни юқтириб олганидан ети ой ўтгач ҳам ундан зарар кўраётган одамларда вирусдан кейинги чарчоқ синдроми, реанимациядан кейинги синдром, доимий органларнинг шикастланиши ва узоқ муддатли CОVID синдроми юз бермоқда.\nҲозирги кунда болаларда “узоқ муддатли CОVID” кузатилмайди, дейишга ҳеч қандай асос мавжуд эмас. Шунингдек, вирусни ҳеч қандай белгиларсиз ёки жуда енгил асоратлар билан ўтказган одамлар ҳам ушбу касалликнинг узоқ муддатли зарарларидан ҳоли, деб бўлмайди.\nАсабийлик, тушкунликка тушиш ва хотиранинг сусайиши “узоқ муддатли CОVID”нинг белгилари ҳисобланади.\nУшбу тадқиқот муаллифи доктор Элаине Максвеллнинг айтишича, бу вазиятда беморлар «тананинг атрофида айланиб юрадиган» аломатларни бошдан кечиришлари мумкин. У шундай деди:\n“Узоқ давом этувчи CОVID нинг аломатлари рўйхати жуда катта. Улар тана ва миянинг барча қисмини қамраб олади”.\nМаксвелнинг айтишича, айни пайтда коронавирусга тест топширмаган ва касалхонада давонланмаган кўплаб беморлар мавжуд. Айнан шундай беморлар “узоқ давом этувчи CОVID” дан касалхонада даволаниб чиққан одамлардан кўра кўпроқ азият чекмоқдалар.


Жанубий Корея эксперти фикри: Президент Шавкат Мирзиёев томонидан илгари сурилган ташаббусларни амалга ошириш Ўзбекистоннинг халқаро имижини янада мустаҳкамлаш имконини беради - Arirang.uz\nЎзбекистоннинг замонавий ривожланиши чет элларда катта қизиқиш уйғотмоқда. Тадрижий ислоҳотлар, фаол халқаро ҳаёт – буларнинг барчаси экспертлар ва хорижий давлатлар жамоатчилик ҳамда сиёсий доиралари вакиллари томонидан ижобий қарши олинмоқда.\n«Дунё» АА мухбири сув ресурслари бўйича Осиё парламентлараро маслаҳат кенгаши президенти Бён Жэ Ил (Жанубий Корея – Ўзбекистон парламентлараро дўстлик ассоциациясининг собиқ раиси) билан суҳбатлашди, унинг Ўзбекистон раҳбарияти томонидан илгари сурилган ва муваффақиятли амалга оширилаётган халқаро ташаббусларга берган баҳолари билан қизиқди.\n– Ўзбекистон Президенти Шавкат Мирзиёев томонидан 2017 йил сентябрь ойида БМТ Бош Ассамблеясининг 72-сессияси давомида илгари сурилган ташаббусларини таъкидлашни истардим, – деди суҳбатдош. – Бугун Ўзбекистон Афғонистон Ислом Республикасида кўп йиллик қонли урушни тўхтатиш бўйича саъй-ҳаракатларга алоҳида аҳамият бермоқда ва Марказий Осиё минтақасини ўз ташқи сиёсатининг асосий устувор йўналиши сифатида белгилаган.\n2018 йил 22 июнда БМТ Бош Ассамблеяси томонидан «Марказий Осиё минтақасида тинчлик, барқарорлик ва изчил тараққиётни таъминлаш бўйича минтақавий ва халқаро ҳамкорликни мустаҳкамлаш» тарихий резолюциясининг қабул қилиниши Ўзбекистон ташаббусларининг халқаро миқёсда кенг қўллаб-қувватланишининг ёрқин тасдиғи бўлди.\nМарказий Осиёда хавфсизлик ва барқарорликни таъминлаш муаммолари ҳақида гапирганда, минтақанинг трансчегаравий сув ресурсларидан биргаликда фойдаланиш каби муҳим масалада муросага эришганини эътиборсиз қолдириб бўлмайди. Бундан ташқари, Ўзбекистон қўшни Афғонистонни иқтисодий тиклаш, унинг транспорт ва энергетика инфратузилмасини ривожлантириш ва миллий кадрларини тайёрлашга муносиб ҳисса қўшмоқда.\nРеспубликанинг БМТ билан экология ва атроф-муҳитни муҳофаза қилиш бўйича ҳамкорлиги фаоллашмоқда. Ушбу соҳада Ўзбекистон Президенти шошилинч ечимни талаб қиладиган яна бир долзарб ва глобал муаммо 2 Орол денгизи фожиасига эътибор қаратди, дунё ҳамжамияти эътиборини ушбу масалани ҳал этишга чақирди.\nОрол денгизи экологик ҳалокатининг жиддийлигини ҳисобга олиб, республикада ушбу фожиа оқибатларини юмшатиш учун қатор муҳим халқаро тадбирлар ўтказилди.\nЎзбекистон Президентининг ташаббуси билан 2018 йилда БМТ шафелигида Траст фонди ташкил этилди.\nБу Ўзбекистон раҳбариятининг Орол минтақасидаги ижтимоий-иқтисодий вазиятни яхшилаш бўйича ташаббусларини халқаро миқёсда кенг қўллаб-қувватлаётганидан далолат беради.\nЎзбекистоннинг БМТ билан муносабатларида диний бағрикенгликни сақлаш ва мустаҳкамлаш, ёшларнинг долзарб муаммоларини ҳал қилиш масалаларига алоҳида эътибор қаратилмоқда.\nБМТ Бош Ассамблеясининг 2018 йил 12 декабрдаги сессияси ялпи мажлисида «Маърифат ва диний бағрикенглик» махсус резолюцияси қабул қилинди. Лойиҳаси Ўзбекистон томонидан ишлаб чиқилган ушбу ҳужжат қисқа вақт ичида қабул қилинди ва БМТнинг барча аъзо давлатлари томонидан бир овоздан қўллаб-қувватланди.\nБугунги кунда Ўзбекистон жадал ривожланмоқда, мамлакатнинг сиёсий фаоллиги ўсиб бормоқда, барча соҳаларда чуқур ислоҳотлар амалга оширилмоқда.\n«Халқ ҳукуматга эмас, балки ҳукумат халққа хизмат қилиши керак» деган тамойил давлат сиёсатининг устувор йўналиши этиб белгиланди. Бу каби қараш Жанубий Кореяда ҳам бор – мамлакатимиздаги асосий ғоя – «Халқ давлатнинг ҳақиқий хўжайини».\nЎзбекистон билан Жанубий Корея ўртасидаги ҳамкорлик алоҳида эътиборга лойиқ. Президент Шавкат Мирзиёевнинг 2017 йил Сеулга ва Президент Мун Чжэ Иннинг 2019 йилда Ўзбекистонга олий даражадаги ташрифлари якунлари бўйича қиймати 20 миллиард доллардан зиёд шартномалар имзоланди. Бу турли соҳаларда ўзаро манфаатли алоқаларни мустаҳкамлади.\n2019 йилда икки томонлама муносабатлар махсус стратегик шериклик даражасига кўтарилди. Дўстлик ва ўзаро ишонч янада мустаҳкамланди.\nИшончим комилки, Президент Шавкат Мирзиёев томонидан илгари сурилган жуда муҳим ташаббусларнинг ҳаётга муваффақиятли татбиқ этилиши Ўзбекистоннинг халқаро имижини янада мустаҳкамлашга хизмат қилади.


Уйлайдики улар, менда пулим бор. Гийбатларга парво килмас мард йигитлар. Ишонади унга кимки булса нодон. Беозор булимни ургандим баъзан. Сиз мангу яшайсиз инсон калбида.\nНе изласанг топгайсан албат.\nБаъзи аёлларда энг кучли кузгатувчи нукта оркада anus жойлашган булиб, бу нуктани китиклаш рухий ва мантикий томондан огир ва ечилиши мушкул масаладир. Жинсий алокада жинсий аъзолардан табиий фойдаланилади. Талабалик давримда тугрукхонада амалий машгулот утиш вактида ёш жувон ва тажрибали урта ёшли хотин уртасидаги сухбат хали-хали ёдимдан чикмайди.\nGeysha erkakni nafaqat jinsiy aloqa davomida, balki oddiy suhbat davomida ham baxtiyor eta olishi kerak. Оргазмнинг охирги боскичи кайтиш боскичи булиб, бунда нафас олиш бир маромга тушади, тери ранти уз холига кайтади, хоргинлик хисси пайдо булади. Оллох номи тушмасин хеч тилингиздан.\nИшим ҳеч ўнгидан келмаяпти! Маслаҳат беринг!\nТухмат тошин отаверар номардлар хуп. Одам булмаса хам вафодор итдан. Перуда энг кучли шахвоний хиссиётни кузгатувчи мева авокадо хисобланади. Оргазмга табиатнинг мужизали инъоми сифатида караш керак булади.\nСабр унга бегона булди. Тушинмаган бойлар, худди хукмдор.\nБир хил аёлларда факат клиторга эмас, балки жинсий аъзоларнинг хаммасига таъсир килишдан кузгалиш содир булади, бу вактда кинга киритилган олат иссиклиги оргазм холатига олиб келади, иккала жинсда хам бир вакгда коникишни юзага келтиради.\nОр номуси хамда, иймони булсин.\nБу вактла купчилик аёллар эрларини эркалашни яхи: Шунинг учун аклли оталар дарахт меваси пишган даврда уз киздарини кучага чикармайдилар. Шукур килмай жони узилди.\nАёл зино қилса ва тавба қилса эр яшаса бўладими?\nУз олдида севган кишиси турган. Шундай экан азиз дустларим. Окил, одил фарзанд хаёт кувончи. Уни уйлаб куплар овора.\nУйлайдики улар, менда пулим бор. Аёлларнинг бу килиглари нотугри, чунки эрингиз бари бир эртами кечми баданингизни куради. Жинсий алоканинг кунгилли утиши, ундан аёл ва эркакнинг лаззатланиши учун иккала томон хам унинг барча санъати билан таниш булишлари лозим. лшоади\nИЗБАВЛЕНИЕ ОТ ГОРДЫНИ СИНЕЛЬНИКОВ СКАЧАТЬ БЕСПЛАТНО\nЯхши ният килиб. Упса факат ёмгир упсин юзингиздан.\nЭсдан чикмас биринчи севги. Латофатли садокатли хам вафодор. Яхши хам, ёмон хам бу дунёда бор.\nЖинсий алокада АЕЛ УСТУНЛИК КИЛСА мана нима булади!\nУн икки фоиз 18—30 ёшлик аёллар уз кизлик пардаларини саклаб коладилар. Qadimdan Yaponiyada geysha sirlari barchani qiziqtirib kelgan.\nБирга унни кушиб айтар кулиб шодон. Упманг онангизни оёгин майли. Ниаа ана шу вактда шошмаслиги, аёлни жинсий алокага тайёрлашни хали давом этиши кераклигини ёддан чикармаслиги лозим. Эрк бериш яхшимас хар доим тилга.\nЗОРИК ЕСЛИ ВДРУГ УЙДЕШЬ СКАЧАТЬ БЕСПЛАТНО


Ислом Исмоилов: «Мураббийлик соҳасида эришган ютуқларимда дадамнинг ўрни беқиёс деб ўйлайман» — "Турон" футбол клуби\nБарчангизга маълум, ўз олдига юқори мақсадларни қўяётган Яйпаннинг «Турон» клуби ПРО-Лига ўтган мавсумининг иккинчи ярмидан жамоага ёш иқтидорли мураббий Ислом Исмоиловни таклиф этди.\nМазкур қарор ўзини оқлаган холда «Турон» В ПРО-Лига Шарқ минтақасида чемпионликка эришди ҳамда А ПРО-Лигага ўтиш баҳсида ғолибликни қўлга киритди.\nХўш, ёш мураббий Ислом Исмоилов мураббийлик фаолиятига қадар қандай йўлларни босиб ўтган? Унинг келажакдаги мақсадлари қандай? Ўзбек футболига қайси янги услубларни олиб кирмоқчи? Биз шу каби саволлар асосида ёш мураббий Ислом Исмоилов билан интервью ташкил этдик.\n— Исломбек, айни дамда жамоангиз билан мавсумга қизғин тайёргарлик олиб бораётган бўлсангизда, вақт ажратиб таклифимизни қабул қилганлигингиз учун раҳмат. Айтингчи, ПРО-Лига янги мавсумига тайёргарлик қандай кечмоқда?\n— Хабарингиз бор, ПРО-Лига янги мавсумига 2019-йил декабрь ойиданоқ тайёргарликни бошлаганмиз. Хусусан ўтган давр мобайнида бир қатор ўқув-машғулот йиғинлари ташкил этдик. Шунингдек, тайёргарлик доирасида «Фарғона вилояти ҳокими кубоги» мусобақасида иштирок этиб, финалгача бордик. Кейинчалик коронавирус пандемияси туфайли юртимизда барча спорт мусобақалари, хусусан футбол ўйинлари ҳам тўхтатилди. Бу албатта тайёргарлик жараёнига таъсир кўрсатмасдан қолмайди, ўйлаган режаларимиз амалга ошмай қолди. Эндиликда жамоамиз футболчиларнинг жисмоний холатини қайтадан тиклашга тўғри келмоқда. Ҳозирги кунда машғулотларга рухсат берилди. Мавжуд имкониятдан фойдаланиб жамоамизни ПРО-Лига янги мавсумига муносиб тайёрлашга ҳаракат қилмоқдамиз. Ҳозирда таркибимизга янги футболчилар келиб қўшилгани йўқ, трансфер ойнаси очилиши билан режамиздаги футболчиларни жамоамизга таклиф этамиз. Шу ойнинг 23-санасидан Ўзбекистон кубоги баҳсларида майдонга тушамиз, кейин эса бизни олдинда ПРО-Лига янги мавсуми кутиб турибди. Тайёргарлик учун «Турон» футбол клуби раҳбарияти ва хомийлари бизни барча шароитлар таъминлаб келмоқдалар.\n— Жорий мавсумда «Турон» жамоаси олдига қандай вазифалар қўйилган?\n— «Турон» жамоаси ҳар доим ўз олдига юқори мақсадларни қўйиб келган. Биз айни дамда ривожланиш босқичидамиз. Жамоа ҳар бир жараённи босқичма-босқич босиб ўтмоқда. Клуб раҳбарияти томонидан жамоа олдига ушбу мавсум якунида Суперлига йўлланмасини қўлга киритишни устувор вазифа сифатида қўйган. Бунинг учун клубимизда барча имконият ва шароитлар етарли. Айни дамда бизни ҳам, жамоамиз футболчиларининг мақсадлари ҳам мавсум якунида Суперлига йўлланмасига эга чиқиш ҳисобланади. Клубнинг келажакдаги мақсадлари эса Суперлигада рақобатбардош жамоани шакллантириш, келгусида ўз академиясидан етишиб чиққан футболчилар билан таркибни бойитиш, ёш маҳаллий футболчиларни спортга жалб этиш каби вазифалардан иборат.\n— Билишимизча, сиз таниқли мураббий Мурод Исмоиловни фарзандисиз. Футболга кириб келишингиз қандай бўлган? Бу соҳага сизни дадангиз жалб этганми?\n— Кўпчилик қатори ёшлигимда футболга қизиққанман, яхши кўрганман, тўгаракларга қатнашганман. Ўзим спортчилар оиласида туғилганим боис, менда футболга бўлган меҳр ва иштиёқ юқори бўлган. Айрим сабабларга кўра, футболчилик фаолиятимни давом эттира олмадим. Лекин, футболдан йироқ бўлмагани холда ўз устимда ишлаб, ўрганиб эндиликда мураббийлик соҳасида ишлаб келмоқдаман.\nМураббийлик соҳасида эришган ютуқларимда дадамнинг ўрни беқиёс деб ўйлайман. Сабаби ҳар доим дадамдан маслаҳат олиб келганман. Очиғини айтганда у киши мураббийлик фаолиятимда ҳам ота, ҳам устоз бўлиб хизмат қилмоқдалар. Юзага келган муаммо ёки бирон бир вазиятнинг ечими борасида ҳар доим дадам тўғри йўл кўрсатиб келганлар.\n— Сизни Тошкентнинг «Пахтакор» клубида фаолият олиб борганлигингиз ҳақида эшитгандик…\n— Албатта, илк мураббийлик фаолиятимни «Пахтакор» футбол академияда бошлаганман. У ерда Станислав Кудряшовга 2001-йилда туғилган болаларни тайёрлашда яқиндан ёрдам берганман. «Пахтакор» футбол академиясидаги 2-3 йиллик фаолиятим давомида кўп нарсаларни ўргандим, ўз кўникма ва малакаларимни оширдим. Сабаби, барчамизга маълум ушбу академияда ўзбек футболидаги энг номдор масканлардан ҳисобланади.\nУ ерда фаолият олиб борадиган мутахассислар ўз ишига профессионал тарзда ёндашадилар. Станислав Кудряшов билан биргаликдаги фаолиятим давомида у кишидан жуда кўп нарсаларни ўргандим, тажриба тўпладим. Мураббийликдаги илк фаолиятимни айнан у кишини ёнида бошлаганлигим доимо ёдимда қолади. «Пахтакор» футбол академиясида тўплаган тажрибаларим бугунги кунда эришаётган ютуқларимнинг тамал тоши сифатида хизмат қилади деб айтсам муболаға бўлмаса керак. Бу академияда иш жараёни жуда қизғин кечади, кун давомида ҳамма футбол ҳақида ўйлайди, вазиятлар таҳлил қилинади, мутахассислар ўртасида баҳс-мунозаралар бўлади. Умуман олиб айтганда бу масканда ҳамма футбол билан яшайди. Шунга яраша натижалари ҳам бор, мана кўриб турганингиздек, «Пахтакор» футбол академиясидан қанчадан-қанча иқтидорли футболчилар етишиб чиқмоқда. Бу албатта ўзбек футболининг янада ривожланишига хизмат қилади.\n— «Пахтакор»даги фаолиятингизда Самвел Бабаян билан яқиндан мулоқотда бўлгансиз, унинг фаолияти ҳақида қандай фикрдасиз?\n— Самвел Бабаянни яқиндан билган инсон сифатида шуни айтишим мумкинки, у жуда тиришқоқ инсон. Ушбу мутахассисни футболга меҳрини берган ва ўз устида тинимсиз ишлайдиган инсон сифатида биламан.\nТўғри, Бабаян миллий терма жамоамизни ЖЧга олиб чиқа олмади. Шахсий фикримча, бунга бир озгина омад етишмаганлиги тўсқинлик қилди.\nБиласизми, мураббийнинг фаолияти фақат битта жараён билан боғланмайди. Масалан тарихда мураббийлар қайсидир жамоада муваффақиятга эриша олмаган бўлса, бошқа жамоа билан ўз ғояларини тўлақонли амалга ошириб, натижага эришганлик холатлари кўп кузатилган. Энг асосийси ўша мураббийларда ғоя бўлган. Бунақа вазиятлар футболда учраб туради. Мураббийнинг услуби жамоага қай даражада тўғри келиши ҳам футболдаги энг муҳим омиллардан бири ҳисобланади. Мана масалан Самвел Бабаяннинг «Пахтакор»даги фаолияти самарали чиққан, ушбу клубнинг эришган ютуқларида унинг ҳам қайсидир ҳиссаси бор албатта. Сабаби у нафақат асосий жамоа билан, балки ўринбосарлар, клуб академияси билан ҳам самарали фаолият олиб борган. Самвел Бабаян ўз ишининг устаси бўлган ҳақиқий менежер ҳисобланади. Эндиликда у мана хориж клубида фаолият олиб бормоқда. Хитойликлар ҳам ахмоқ эмасдир, ишонмайдиган инсонини жамоасига таклиф этмас? Ҳозирги кунда дунёнинг энг кучли мураббийлари Хитойга бориб ишлашга тайёр турганда, нега улар айнан Самвел Бабаянни танлашди? Албатта, улар бу мураббийнинг иш услубини бир неча йиллар давомида кузатишган ва уларда етарлича хулосалар бўлган. Лозим топишганки, жамоасига таклиф этишган. Хато ҳаммада ҳам бўлади, Бабаянда ҳам хато бўлмаган деб айта олмайман. Ҳамманинг ҳам қарашлари бир хил бўлмайди. Масалан менга Роналдунинг ўйинлари маъқул келса, сизга Месси ёқиши мумкин. Шундан келиб чиққан холда хулоса қилиш мумкинки, ҳамма инсонларнинг ҳам қарашлари бир хил бўлмайди. Тўғри, Бабаяннинг миллий терма жамоамиздаги фаолияти кўп танқидга олинди. Энг кўп эътироз «Пахтакор»дан терма жамоага бошқалардан кўра кўпроқ футболчи жалб этилганлиги хусусида бўлди. Тарихга назар ташласангиз, бошқа мураббийларда ҳам ўз жамоасидан кўпроқ футболчиларни жалб этганлигини кўрасиз. Бунинг сабаби мураббий ўша футболчиларнинг имкониятларини бошқалардан кўра яхшироқ билади, яқинроқдан танийди. Ўйинларга бориб бошқа футболчиларни кузатиши мумкиндир, лекин ўзи фаолият олиб бораётган жамоа футболчилари каби яқиндан билиши жуда қийин.\nЎйлайманки, Самвел Бабаян Хитойдаги фаолиятида муваффақиятларга эришади, унга бу борада омад тилайман.\n— Ислом Исмоилов бугунга қадар яна қайси жамоаларда фаолият олиб борган?\nБугунга қадар юқорида айтганимдек дастлаб «Пахтакор» футбол академиясида фаолият олиб борганман. Кейинроқ менга Марғилоннинг «Атласчи» жамоасидан таклиф тушган, лекин молиявий сабаблар туфайли жамоа ўша пайтдаги Биринчи лига мусобақаларида иштирок эта олмаган. Шундан сўнг Ёзёвон туманининг «Ёзёвон-Лочинлари» жамоасида икки йил давомида фаолият бордим. Бу жамоадаги фаолиятимни профессионал футболдаги илк мураббийлик ишим сифатида ёдимда қолган. «Ёзёвон-Лочинлари»да ҳам кўплаб тажриба тўпладим, жамоа билан бир қатор натижаларга эришганмиз. Кейинчалик «Истиқлол» жамоасида ҳам қисқа муддат ишладим. Ундан кейин Марғилон шаҳрида ҳамкасбларим билан «Фаровон» футбол академиясини ташкил этдик. Ҳозирги кунда бу академиядан жуда кўплаб иқтидорли футболчилар етишиб чиқаётганлигидан барчанинг хабари бор албатта.\n— Бугунга қадар сизда хориж клубларида малака ошириш имконияти бўлганми?\n— Ҳозирга қадар хориж клубларида малака оширганим йўқ. Лекин юртимизда хорижий мутахассислар иштирокида ташкил этиладиган семинарларда мунтазам қатнашиб келаман. Келажакда ниятларим бор, хориж тажрибасини ўрганиб, миллий менталитетимизга мослаган холда ўзбек футболига янгича услубларни олиб киришни мақсад қилганман.\n— Ўтган йили «Турон» жамоасини В ПРО-Лигада мавсумнинг ярмида қабул қилиб олдингиз. Якунда шогирдларингиз Шарқ минтақасида чемпионликка эришди. Бу жараён қандай кечди?\n-«Турон» жамоасини ўтган мавсумда қабул қилиб олган бўлсам, дастлаб бир қатор қийинчиликларга дуч келдик. Айтиб ўтганимдек, клубда молиявий жиҳатдан муаммолар йўқ. Бизда юзага келган қийинчилик жамоанинг ўйинини шакллантириш, ўйин услубини танлаш каби холатларда юзага келди. Қисқа фурсат ичида натижа кўрсатиш учун катта меҳнат ва ирода талаб этилади. Янги шаклланаётган клубга нисбатан футболчиларда дастлаб ишонч бўлмайди, шу холат туфайли ҳам бошида маҳоратли ижрочиларни жамоага жалб этиш борасида қийналдик. Лекин эндиликда жамоамиз кўпчиликнинг назарига тушди,айни дамга келиб таркибимизда ҳам бир қатор иқтидорли футболчилар жам бўлган.\nУшбу мавсумда ўтган йилги таркибимизнинг 50-60 фоизи сақлаб қолинди. Жамоамизнинг эришган ютуқларида клубимизда фаолият олиб бораётган барча инсонларнинг ўрни бор. Футбол бу фақатгина жамоанинг майдондаги машғулотига боғлиқ эмас, унинг атрофида жуда кўп омиллар ётади, жуда кўп инсонларнинг меҳнати эвазига шаклланади. Қачонки, клубнинг қоровулидан тортиб раҳбаригача бир ёқадан бош чиқарса, биргаликда сидқидилдан меҳнат қилса, ана ўшанда натижа бўлади. Шу ўринда клубимизнинг барча аъзоларига миннатдорчилик билдириб ўтаман. Биз бир оила сифатида шаклланиб келмоқдамиз.\n-Ислом Исмоилов ўзбек футболига қандай янгича ёндашув ва услубларни олиб кирмоқчи?\n— Ҳар бир мураббийнинг ўз услуби ва танлаган йўли бўлади. Шунга мос равишда менинг ҳам ўз услубим бор. Ҳозирги кунда биз жамоанинг битта, аниқ якдил ўйин услубини шакллантириш борасида иш олиб бормоқдамиз. Масалан «Барселона» ёки «Реал Мадрид»га турли футболчилар келиб кетиши мумкин, лекин уларнинг ўйин услуби ўзгаришсиз қолаверади. Биз ҳам айни шу масалада бош қотираяпмиз. «Турон» жамоасининг аниқ ўйин услубига эга бўлсак, келгусида таркибга жалб этиладиган футболчилар ҳам шу услубга мос равишда танланади.\nЎзбек футболида кўплаб кучли мутахассислар фаолият олиб боришмоқда. Эришилаётган ютуқлар ҳам футболимизнинг ривожланиб бораётганлигидан далолат беради. Инсон қилган ишни яна бир инсон уддалай олади, фақат бунинг учун озгина қунт, ирода ва меҳнат талаб этилади.\nМана ҳозирги кунда жамоамиз машғулотларига, ўйин услубига Европа клубларидан андозалаларни олиб киришга ҳаракат қилмоқдамиз. Клубимиз раҳбарлари бизни барча зарурий анжомлар билан таъминлаб келишмоқда, шароитлар яратиб беришмоқда. Биласизми, клубимиз раҳбарларининг футболга қизиқишлари жуда юқори. Ҳар бир машғулотларимизда уларнинг биргаликда иштирок этишлари бизга, жамоамизга қўшимча иштиёқ беради деб ўйлайман.\n— Жорий мавсумдан «Қўқон-1912» жамоси сафига қўшилган Музаффар Музаффаров сизнинг укангиз ҳисобланади. Музаффарнинг футболчилик фаолияти ҳақида нималарни айта оласиз?\n-Ўйлайманки, укам Музаффарнинг фаолияти ёмон кечмаяпти. Аслида ўзим билганимдан келиб чиқиб айтадиган бўлсам, унинг бундан ҳам кўпроғига имконияти етарди. Аслида ҳозир ҳам юқори даражада футбол ўйнамоқда, агар ўз устида ишлашни тўхтатмаса, янада юқорироқ натижаларни қайд этиши мумкин. Ҳозирги вақтда унга жароҳатлар бир оз панд бермоқда, ўйлайманки ҳали ҳаммаси яхши бўлади. Жорий мавсумдан «Қўқон-1912» жамоаси сафига қўшилди, насиб бўлса бу жамоа сафида юқори натижаларни қайд эта олади.\n— Футбол мураббийи сифатида ўз олдингизга келажакда қандай мақсадларни қўйгансиз?\nМураббийда ҳар доим юқори мақсад бўлиши керак, эришган натижа билан тўхтаб қолиш керак эмас. Ҳозирги кунда астойдил меҳнат қилиб «Турон» жамоасини Суперлигага олиб чиқиш энг устувор мақсадларимдан бири бўлиб турибди.\nКелажакдаги энг олий мақсадим Ўзбекистон миллий терма жамоасини бошқариш, шунингдек терма жамоамиз билан мундиалда иштирок этиш ҳисобланади. Албатта бунга эришиш осон бўлмайди, бу борада улкан тажриба ва меҳнат зарур. Қачондир менга турли ёшдаги терма жамоаларимизда мураббий сифатида фаолият олиб бориш имконияти тақдим этилса, тўғрисини айтганда текинга ҳам ишлашга рози бўлардим. Ўзбек футболи ривожи ҳар қанча меҳнат қилишга тайёрман.\n— Хориж тажрибасидан келиб чиқиб айтингчи, ўзбек футболига нима етишмайди? Умуман нега ўз тарихимизда бирон марта ҳам ЖЧга чиқа олмаганмиз?\n— Бизни футболга кўп нарса етишмайди. Аввало футболда тизим етишмайди. Қуйидан бошлаб эътиборни шакллантириш керак. Пойдеворни мустаҳкам қилиш керак, болалар футболини ривожлантириш керак. Сўнги йилларда мазкур масалада бир қатор ижобий ислоҳотлар амалга оширилмоқда, бу қувонарли албатта. Бундан ташқари футбол клублари инфраструктурасига ҳам жиддий эътибор қаратиш лозим деб ҳисоблайман.\nАйтайлик, жаҳон чемпионатига чиқдик ҳам дейлик? У ердаги рақобатга қай даражада туриб бера оламиз? Мақсад шундай қўйилиши керакки, биз мундиалда ҳам кўзга кўринарли даражада натижа қайд эта олишга, Ватанимиз байроғини янада юксакларга кўтаришга ҳаракат қилишимиз керак.\nБу борада бутун ўзбек футболидаги клублар бирдек ҳаракат қилиши керак. Германия, Франция каби давлатларда футбол тизими, механизми аниқ ишламоқда. Шундан келиб чиқиб уларда натижа ҳам бўлади. Ҳалол футбол ўйнасак, сидқидилдан меҳнат қилсак, ўйлайманки бизнинг футбол ҳам шу давлатларники каби янада ривожланади.\n— Диёр Имомхўжаевнинг ЎзПФЛ раҳбари лавозимига тайинланишига муносабатингиз…\n— Шахсий фикримча, Диёр Имомхўжаев бу лавозимга лойиқ. Шу кунга қадар эътибор қаратган бўлсангиз, ПФЛ фаолиятига оид сўнги сўзни доим у айтар эди. Йиллар давомида тажриба тўплаб борди, қайсидир маънода ўз-ўзини тайёрлади. Ёш, изланувчан шахс, бугунги кун футболи ҳам Имомхўжаев каби ўз устида тинимсиз ишлайдиган мутахассисни талаб этмоқда. Айни дамда Имомхўжаев бу борада энг идеал вариант, унинг келгусидаги фаолиятида омад тилайман.\nИнтервью учун яна бир раҳмат. Келгусидаги фаолиятингизда улкан муваффақиятлар тилаймиз!\nЖавоҳир Соҳибов: “Турон”да рўй бераётган янгиликлар футболчиларнинг кайфиятини янада кўтаради”\nИсломбек Исмоилов: «Бугунги ўйин жанговор руҳда ўтди»


ЭЪТИБОР - 21 Декабря 2016 - www.SherlarUz.CoM - SMS SHERLAR, SEVGI SHERLARI, YANGI\nГлавная » 2016 » Декабрь » 21 » ЭЪТИБОР\nОта келди хорганча ишдан,\nКелар эди ярим тун ўтиб,\nКўзи тушди ўғлига бирдан,\nОстонада турарди кутиб.\nБеш ёшарли ўғлони деди:\n"Бир саволим бор эди, ота”\nОта хайрон, сўраркан нени:\n"Майли сўра, нима, у тавба”.\n-"Бир соатда айтингчи менга\nҚанча сумма ишлаб топасиз?”\n-"Шу шунчалик муҳимми сенга?”\n-"Айтақолинг елиб чопасиз”.\n-"Шунча қизиқ бўлса айтайин,\nЙигирма минг топаман, болам.”\nЖавоб бермай болакай тайин.\nҚимирлатди бошини бирдан.\nЯна деди: "Унда хозироқ,\nЎн минг сўмни қарзга беринг.”\nОта қовоқ уйдида шундоқ,\nДеди: "Бор-да ғалати феълинг\nМақсадингни билиб турибман,\nБир беъмани нарса оласан,\nЁ ўйинчоқ сотиб олиб бирдан,\nОз фурсатда бузиб бўласан.\nБор хонанга, тезда кир, ухла!\nКуни бўйи чарчадим ишда,\nВақтим олма худа-беҳуда,\nУйга келсам минг хил ташвишда.”\nБола кетди хонаси томон,\nОта минди жахл отига.\nУл саволи туйилди ёмон\nҚайта-қайта тушиб ёдига.\nБир соатлар ўтар чамаси,\nҲовуридан тушди у бироз,\nУнут бўлиб жахл, ҳаммаси\nБекор қилдим, деди эътироз.\nБалки унга ростдан пул керак,\nСўрамасди астойдил бўлиб,\nЭриди-да салгина юрак:\n"Ўғлим” – деди хонага кириб.\n"Ўйлаб кўрсам нохақлик қилдим,\nАламими сендан олибман.\nУйғоқмисан болам, ишқилиб,\nБугун ишда роса толибман.\nМана сенга ўша ўнг минг сўм,\nБехудага юрма ишлатиб.”\nБола хурсанд бўлдида, бир зум,\nЁстиққа қўл тиқди узатиб.\nБир даста пул чиқариб секин,\nБарин қўшиб хисоблаб кетди.\nЖахли чиқди отанинг лекин,\n"Бор экан-ку пулинг”- деб айтди.\n"Кам эди-да, ўзимда пулим\nШунга қарз деб олгандим сиздан.\nТополмадим бошқача йўлин,\nЧиққан бўлсам кечиринг издан.\nМана менда йигирма минг бор,\nУни сизга берай, отажон.”\nТермулгунча бола умидвор,\nБир сўз деди, сўғургувчи жон.\n"Энди менга бир соатингиз\nСарф этсангиз хурсанд бўламан.\nТинглаб сизни ҳамма гапингиз,\nШу бир соат маза қиламан.”\nMP3 turini yuklash>www.SHERLARUZ.CoM - Saytdan olindi!\nКатегория: SMS SHERLAR / СМС СТИХИ / СМС ШЕРЛАР | Просмотров: 425 | Добавил: Sherlaruzcom | Теги: эътибор | Рейтинг: 0.0/0\nUshbu saxifada ЭЪТИБОР haqida juda ajoyib she'rlarni o'qishingiz mumkin bo'ladi. Ajoyib hikoyalar, tasirli voqealar va she'rlarni bizning saytda o'qing SMS SHERLAR / СМС СТИХИ / СМС ШЕРЛАР bo'limida yana bir qancha ajoyib hikoyalar, qiziqarli va manoli aforizmlar yoki she'rlarni maroq bilan o'qing. Bizning saytda xar kuni bir biridan qiziqarli manoli tasirli hikoyalar, she'rlar, va aforizmlar ni o'qishingiz mumkin bo'ladi yana bizning saytda ЭЪТИБОР dan tashqari yana SMS SHERLAR / СМС СТИХИ / СМС ШЕРЛАР Haqida ham ajoyib maqolalar (www.Sherlaruz.com - AFORIZM VA STATUSLAR) saytida birinchi bo'lib e'tiboringizga havola etiladi. Bizdan yiroqlashmang zero biz sizlar uchun doim xizmatdamiz xurmat bilan www.SherlarUz.CoM - SMS SHERLAR, SEVGI SHERLARI, YANGI


"Андижон"нинг "янги Жон Оби Микел"и клуб, мақсадлари ва коронавирус ҳақида / CHAMPIONAT.asia\n20:56Виллианнинг олдида иккита таклиф бор 0 20:43Аарон Уан-Биссака: "МЮдаги ўсиш анчагина юқорилади" 0 20:26Ана ҳолос! Бирорта ҳам ўйинда ишламаган мураббий БАА термасидан кетди 1 20:13Пато: "Милан"га қайтиш? Йўқ демасдим" 15 20:00"Қизиқарли факт". "Бунёдкор"нинг бразилиялик мураббийи ҳақида 6 19:45Англияда "тўполон": футболчилар пул туфайли ҳам клуб, ҳам Соғлиқни сақлаш вазирлиги билан зиддиятга боришмоқда 3 19:32“Коронаинқироз”: дунё футболи таназзулдами? 0 19:23Гвардиоланинг онаси коронавирус сабабли вафот этди 18 19:18Тиаго Силва собиқ жамоасига қайтиши мумкин 0 19:00Балки уйда ўтирармиз? 20 19:00Olamsport: Ретро рукнда Ўзбекистон делегацияси Афина Олимпиадасига кузатилди, UFC 249 бўлиши тасдиқланди 0 18:45"Улар шифокорларми ёки масхарабозлар?" - Алаба коронавирус вакцинасини Африкада текшириб кўриш ҳақида 5 18:29"Фанат Суперлига". "Навбаҳор" – "Қизилқум" 3:1 129 18:27"Реал" ўйинчиларнинг маошидан 75 миллион иқтисод қилиш учун 7 ўйинчисини сотиб юборади 1 18:14"Фанат Суперлига". "Пахтакор" – AГМК 3:1 135\n"Андижон"нинг "янги Жон Оби Микел"и клуб, мақсадлари ва коронавирус ҳақида\nТеглар : АндижонИбе Микаел Окоро\nЎзбекистон Суперлигасининг 3-туридан ўрин олган "Андижон" ва "Навбаҳор" жамоалари ўртасидаги ўйинда мезбонлар таркибида Ибе Микаел Окоро дебют қилди. У янги жамоасида бир неча дақиқалар ўйнаганига қарамай, ўзини яхши томондан кўрсатди ва гол уришга яқин келди.\n- "Андижон"гача бўлган фаолиятингиз ҳақида гапириб берсангиз?\n- Ҳаммаси учун яратганга шукур айтаман. 2012 йилга қадар "Фенербахче Б" жамоасида ўйнадим, ундан сўнг 2015-2016 йилга қадар 23 ёшгача бўлган Нигерия олимпиа терма жамоасида ўйнадим. Бу Олимпиадага йўл олган жамоа эди. Аммо, олимпиадага 2 ой қолганда жароҳат олгандим.\nМен Нигерия чемпионатида ўйнаганман ва кубокни қўлга киритганман. КАФ Конфедерация кубогида ўйнаб, Суданнинг "Ал Ҳилол" жамоасига қарши ўйинда хет-трик қайд этганман.\nЎтган йили Нигерияга қайтишдан олдин Иорданияда ўйнадим. Нигерияда эса ҳозирда турнир жадвалида пешқадам бўлиб турган "Плате Юнайтед" шарафини ҳимоя қилдим.\n- "Андижон" варианти қаердан пайдо бўлди?\n- Жамоам "Плате Юнайтед" мени умуман қўйиб юборишни истамади, аммо мен янгидан-янги марраларни забт этишни ўйладим ва ўзимни бошқа жойда ҳам синаб кўргим келди.\nШунингдек, мен каттароқ клуб ва кучли чемпионатда ўйнашни истадим ва у ерда ўзимнинг истеъдодимни намойиш этгим келди.\n- Ўзбекистондан олган илк таассуротларингиз қандай?\n- Нигерияда мени одамлар "янги Оби Микел" деб аташади. Шу сабабдан Ўзбекистонга кетишим ҳақидаги хабар чиққанида улар менга бормаслигим кераклигини тавсия қилишди. Кутишим ва яхшироқ жойга йўл олишим кераклигини айтишди.\n- Ўзбекистондан бошқа яна қаерлардан таклифлар бўлганди?\n- Мени Қувайт, Иордания, Баҳрайн ва Вьетнамдан таклиф қилишди, аммо менга бу шартномалар қизиқ эмасди. Мен каттароқ клубда ўйнашим ва яхшироқ муҳитда ўйнашим учун Ўзбекистонга келдим. Пул учун бу ерга келмадим. Яхшироқ даражада ўйнаш ва "супер бургутлар" (Нигерия терма жамоаси)дан таклиф олиш учун келдим. Аммо, бунинг учун катта жамоада ўйнашим керак эди.\n- Сиз "Андижон"га келдингиз ва ўйлаганингиздек катта клубдамисиз ёки бу саволга жавоб беришга эртами?\n- Ҳа, ҳозирча клуб яхши. Аммо, клубимиз бундан ҳам яхшироқ бўлишини худодан сўрайман. Шаҳар, одамлар, мухлислар ва ҳамма-ҳаммасини яхши кўриб қолдим. Келганимдан сўнг менга шунча ҳурмат кўрсатишди.\n- Дебютингиз ҳақида нима дея оласиз?\n- Ҳаммаси учун худога шукур. Ҳали таркибда ўрнимга эга бўлмадим, аммо вақт ўтгани сайин нималарга қодирлигимни кўрсатаман.\n- Кўп чемпионатлар қатори Ўзбекистон Суперлигаси ҳам коронавирус сабабли тўхтатилди. Бу ҳақида нима дейсиз?\n- Ҳа, бу бутун дунё учун ва футбол ихлосмандлари учун яхши эмас, аммо саломатлик бу бойликдир. Шу сабабли, биз ҳозир худодан барчасини кутмоқдамиз ва худонинг марҳамати билан ҳамма нарса яхши бўлишини ва касалликка чалинганлар ҳам тезда тузалишларини биламан.\n“Андижон”нинг собиқ легионери Радосав Алексич: “Хомяков нима учун истеъфога чиқарилганини ўзи жуда яхши билади” 7\n"Милан" "Бавария" хавбекига қизиқмоқда 0\nЭшитдик-да: Хомяков фаолиятини Суперлиганинг бошқа клубида давом эттиради 19\nKoronavirus Info. Андижон шаҳрига кириш ва чиқиш чекловлари белгиланди 1\n17 мар 10:40:29\nАндижон Навбахор уйинидан сунг мухлисларни узаро бир бирини олкишлари жуда жуда хурматга сазовор Андижонлик мухлисларга просто гап йук ! Якин йиллар ичида Андижонни гигант жамоалар каторида ОЧЛ мусобакаларига канашишини тилаб коламан! Зеро Андижонда бунга хохиш хам хамда зур имконият хам бор !\n17 мар 10:37:35\nАссалому алайкум хурматлик футбол мухлислари. Админлардан илтимос Андижон-Навбахор учрашувидан кейинги мухлислик маданиятини хам сайтларга жойланглар. Бунакасини узбек футболида биринчи марта куришим. Мен навбахор мухлисиман. Хаммаси учун Андижонликларга каттакон Рахмат. Ушбу футболчига хам омад. Олга водий!!! Олга узбек футболи!!!\n17 мар 10:30:26\nАфрикадан кўпроқ лигянер олиш керак сабаби улар катта пул талаб қилишмайди\n17 мар 10:29:21\nOʻzini yaxshi koʻrsata oldi xar xolda narmalni oʻyinchi ekan.\n17 мар 10:26:21\nГол урмаган булсада канака савадаги уйинчи эканлиги куриниб турди. Африка китьасидаги уйинчилар мехнаткаш булишади.\n17 мар 11:47:03\nQoyil xar ikki gapini birida xudo xoxlasa, xudoga shukur debdi.\n17 мар 11:31:26\nBu bola 10 minut ichida yaxshi tasurot qoldirdi nimalarga qodirligini hamma kordi Ibe dan andijonda koproq qolib yaxshi orinlarni bizga taqdim qilishida tilakdoshmiz.\nInsoniylik tugusi alohida etirofga sazovor\nFan club oldida kichik raqsini olqishlashimiz unga katta adrenalin berdi bundan xursand boldi buni yashira olmadi\nFaqat omad tileman\n17 мар 10:42:19\nShu bolani eslab qoling imkoniyat berildi deguncha bu bola mavsum oxirida aniq kuchliroq klubga o'tadi kamida Paxtakorga yoki bowqa chempionatga. Ishtiyoq kuchli va juda xudojo'y ekan! Andijonga foydasi tegadi xali... yana bir legioner borakan uniyam asosiy oyinlada sinab koruriw kere omad Andijonga!\n17 мар 10:26:44\nОби микел, обимиянг гап йўқ сен хали афтаритет бўлиб кетасан\n17 мар 15:02:07\nCR7 yo'lini bersin bizani futbolislagayam фойдаланувчининг фикрига жавоб бериш\nTo'g'ri aytibsiz huddi shunday bo'ladi yo paxtakor yo lokomotiv\n17 мар 11:03:57\nҚизиқ,шунча пулга олиб#келиб захирада сақлаб нима қиларикин.Уларни асосийда тушириш керак.\n17 мар 10:42:11\n17 мар 10:41:29\n17 мар 11:33:48\nХомяков келмасдан олдин андижонни ишлари юришмасди,куп мураббий алмашарди,фойдаси булмаганди,хомяков келгандан кейин андижон анча стабил уйнади менимча.агар хомяков кетса билмадим андижонни ахволи кандай кечади,хар холда андижон хам жуда катта мухлислар аудиториясига эга жамоа деб уйлайман,андижонга омад\n17 мар 12:32:06\nPahtakor yoki Lokoni kelasi mavsumdagi yangi ligoneri


“Виртуал қабулхонага раҳмат”\n13:54 / 05.01.2017\nТаҳририятимизга Наманган шаҳрида истиқомат қилувчи ўқувчимиздан мактуб келди. Мактубда унинг “Виртуал қабулхона”га йўллаган мактуби эътиборсиз қолмагани ҳамда мурожаат қилинган масала юзасидан амалий ёрдам кўрсатилгани баён этилган.\nҚуйида ушбу мактубни эътиборингизга ҳавола этамиз:\n“Юртимизда оналар ва болалар саломатлигини мустаҳкамлашга берилаётган эътибордан жуда ҳам мамнунмиз. Инсон ўз фарзандининг камолини кўришни, бахтли-саодатли бўлишини орзу қилади. Айниқса, қиз болалар тақдири ота-она учун жуда ҳам масъулиятли.\nФарзандим Матлубахон юрагида туғма пороги билан туғилган эди. Оғир ишларни бажара олмасди, озгина ҳаракат қилса, чарчаб қоларди. Шунинг учун ҳар йили шифокорлар кўригидан ўтиб, даволаниб келади. Бу йил у 10 ёшга тўлди. Шифокорлар энди қизингизнинг юрагини операция қилдирса ҳам бўлади, дейишди. Лекин операция учун кетадиган дори-дармонлар, муоалажаларга маблағ зарур экан. Тўғриси, бу маблағ айни пайтда ўзимизда бўлмагани учун ёрдам сўраб виртуал қабулхонага мурожаат қилдим.\nМурожаатим эътиборсиз қолмади. Наманган шаҳар ҳокимлиги менга амалий ёрдам берди. Ҳомийлик маблағи ўтказиб берилди. Вилоят кардиология марказида қизимнинг юрагини муваффаққиятли операция қилишди. Ҳозир Матлубахоннинг аҳволи яхши, юраги ҳам бир маромда ишлаяпти.\nШунинг учун энг аввало шаҳар ҳокимлигига, саҳоватпеша ҳомийларга, вилоят кардиология марказининг саломатлик посбонларига оиламиз номидан ўз миннатдорчилигимни билдираман. Бу ғамхўрликкка жавобан қизим албатта келгусида яхши оила бекаси, фаол инсон бўлиб жамиятимизга, халқимизга хизмат қилади.\nНаманган шаҳри, Ғунча кўчасида яшовчи фуқаро”\nШу ўринда сизни қийнаётган масала юзасидан мурожаатларингизни Ўзбекистон Республикаси Президентининг виртуал қабулхонасига йўллашингиз мумкин эканини эслатиб ўтамиз. Бундан ташқари, Ўзбекистоннинг барча шаҳар ва туманларида Президент Халқ қабулхоналари ҳам тузилади.\nНаманган виртуал қабулхона


Олий лига. «Бунёдкор» Қўқонда йирик ҳисобда ғалаба қозонди – КУН УЗ\nГлавная / Спорт / Олий лига. «Бунёдкор» Қўқонда йирик ҳисобда ғалаба қозонди\nAnvar 10.11.2017\tСпорт Comments Off on Олий лига. «Бунёдкор» Қўқонда йирик ҳисобда ғалаба қозонди 12 Показы\nБунёдкор Олий лига Қўқон\t2017-11-10\nTags Бунёдкор Олий лига Қўқон\nПред. Суриялик ҳарбийлар Ироқ ҳудудидан ўтди\nСледующая ОАВ: Саудиялик миллиардерлар ваҳимага тушиб қолган


БМТ миналардан огоҳлантиради\nБМТ Бош ассамблеяси қарори билан 4 апрель илк бор Миналардан огоҳ бўлиш куни сифатида нишонламоқда. Бундан кўзланган мақсад саксондан ортиқ давлатда минага учраш оқибатида йилига минглаб одам ҳалок бўлаётганига халқаро жамоатчилик эътиборини қаратишдир.\nБМТ маълумотига кўра, дунё мамлакатларида ерга кўмилган миналар портлаши оқибатида ҳар йили 15 мингдан 20 минггача одам ҳаётдан бевақт кўз юммоқда ёки умрбод мажруҳ бўлиб қолмоқда. Афғонистонда миналар ёки портламай қолган снарядлар портлаши оқибатида бир ойда 70 дан 100 тагача одам ўляпти ёки ногирон бўлиб қоляпти.\nБМТнинг миналардан тозалаш дастурини амалга ошириш учун “HALO Trust” каби ташкилотларнинг минглаб мутахассиси Афғонистон ҳукумати билан яқиндан иш олиб бормоқда. Уларнинг асосий вазифаси миналар ва портламай қолган снарядларни топиш, уларни бир жойга тўплаш ва йўқ қилишдан иборат.\nФарид Ҳумоюн “HALO Trust” ташкилоти раҳбари.\n“Биз ҳам Миналардан огоҳ бўлиш кунини нишонлаяпмиз. Биз Кобул шимолида жойлашган Деҳ Сабз туманидамиз. Афғонистон Мудофаа вазирлиги ва бошқа ташкилотлар билан бирга пиёда аскарларга қарши ишлатиладиган 368 та минани йўқ қилдик”, - дейди Ф.Ҳумоюн\nҲозир Афғонистоннинг салкам уч мингта аҳоли пунктида яшовчи тўрт миллиондан ортиқ аҳолига миналар кундалик ҳаётда хавф солмоқда. БМТ маълумотига кўра, Камбожа, Колумбия ва Афғонистон ҳудудига дунё бўйича энг кўп миналар кўмилган.\nБМТ расмийлари миналар хавфидан аввал тахмин қилинганидек ўн йилликлар давомида эмас, балки бир неча йил ичида қутулиш мумкинлигини айтмоқда. БМТ бош котиби Кофи Аннаннинг сўзларига кўра, агар донор давлатлар, кенг жамоатчилик ва ҳукуматлар бу борада олиб борилаётган ишларни давом эттирса, кўзланган мақсадга эришиш мумкин.\n2003 йилда Афғонистон миналардан фойдаланишни таъқиқловчи Оттава шартномасини имзолади. Мазкур келишувга мувофиқ, Афғонистон ҳукумати 2013 йилга қадар мамлакат ҳудудини миналардан тозалаши ва келаси йил охиригача қуролли гуруҳлар ҳукуматга топширган қуролларини йўқ қилиши керак бўлади.\nНурилла Хон толибларга қарши урушда минада портлаб, олти йил олдин оёғидан ажралган қўмондон. Хон Афғонистонни миналардан тозалаш ҳаётий аҳамиятга эга эканини айтади:\n“Афғонистонда миналар бор экан, ҳаётимиз хавф остида қолаверади. Болалар ҳаёти хавф остида бўлади. Миналар нималигини билмайдиган хорижликлар бу ерга келса, улар ҳаёти ҳам хавф остида бўлади”.\nАйтилишича, 1979 йилдан бери миналар ва портламай қолган снарядлар портлаши оқибатида Афғонистонда 100 мингга яқин одам нобуд бўлган ёки умрбод мажруҳ бўлиб қолган.


Ўзбекистонда касбий таъқиқ: журналистларни «Озодлик» радиоси ваколатхонасига борганлик учун ишдан бўшатмоқдалар - Фарғона.Ру ахборот агентлиги\n20:44 msk, 13 Июль 2020\nЎзбекистонда касбий таъқиқ: журналистларни «Озодлик» радиоси ваколатхонасига борганлик учун ишдан бўшатмоқдалар\n02.07.2006 17:44 msk\nЎзбекистоннинг «ЎзА» Миллий ахборот агентлиги журналисти Отабек Омонқулов қачонлардир «Озодлик» радиосининг Тошкентдаги ваколатхонасига борганлиги учун ишдан бўшатилди. Мазкур ахборот агентлиги ходимларидан бирига кўра, журналистнинг «айбдор»лигини исботлаш учун раҳбариятга «Озодлик» радиоси ваколатхонаси олдида яширин камера билан тасвирга олинган ва у ерда Отабек Омонқулов юрганлиги ёзилган видеокассета тақдим этилган.\nЖурналистнинг ўзи «Озодлик» радиоси ваколатхонасига борганлигини рад этмаяпти. О. Омонқулов ўзининг бевосита раҳбари Анвар Бобоев билан «очиқчасига» гаплашган пайтида «душман радиостанцияси»га қандай бориб қолганлигини барча тафсилотлари билан гапириб берган. Бироқ «чин дилдан иқрор бўлиш» бу ходимни зудлик билан ишдан бўшатиш ҳақида қабул қилиб бўлинган қарорга таъсир кўрсатгани йўқ.\nКейинроқ бу мисралар муаллифига ҳам журналистнинг «Озодлик» радиоси офисига нима учун борганлиги тафсилотлари маълум бўлди. Гап шундаки, 2005 йилнинг баҳорида Ўзбекистон матбуоти саҳифаларида «Озодлик» радиоси ёшлар дастурини ташкил этиш учун ёшлар ўртасида янги ходимлар танловини ўтказаётгани ҳақида эълон берилганди. Айнан шу эълон ўша пайтда ишсиз юрган журналистни «Озодлик» радиоси ваколатхонаси офисига келишига сабаб бўлганди.\nЁш журналист танловдан ўтмаган. Шундан сўнг у «ЎзА» миллий ахборот агентлигининг халқаро янгиликлар бўлимига журналист бўлиб ишга жойлашган. Аммо ёш йигитнинг қувончи узоққа чўзилмайди. Бир ой ўтиб-ўтмай уни юқорида зикр этилган сабабга кўра ишдан бўшатганлар. Журналистнинг бирор-бир иш топиш бўйича кейинги барча уринишлари беҳуда кетган.\n— Мен бир неча газета таҳририятларида бўлдим, у ерда даставвал мени бажонидил ишга қабул қилишларини айтардилар, аммо эртаси куниёқ кутилмаганда ҳозирча бўш ўрин йўқлигини рўкач қилардилар, - дея қайд этади Отабек Омонқулов ҳасрат билан.\n«Озодлик» радиоси томонидан эълон қилинган танловда иштирок этиш эҳтиётсизлигига йўл қўйган бошқа бир журналистга кўра эса, унинг ҳам бирор-бир ишга жойлашиш учун махсус хизмат ходимлари олдида ҳисоб беришига тўғри келган.\n— Мен бундай қарорга келиб қаттиқ янглишганимни ҳамда у ерда тузукроқ пул тўлашларига ишониб, алданганимни айтдим. Сўзларимга ишонишди ва бундан буён эҳтиётроқ бўлиб юришни тайинлашди, - дейди у.\n«Озодлик» радиоси Тошкент бюросининг собиқ ходимларидан бирига кўра, бундай муносабат фақат радио ваколатхонаси офисига шунчаки қизиққиш сабабли келган болаларга нисбатангина бўлаётгани йўқ. Радиостанциянинг кўплаб собиқ ходимлари ишга жойлашишда турли сабабларга кўра ҳалигача қийинчиликларга дуч келмоқдалар.\nЭслатиб ўтамиз, «Озодлик» радиосининг Тошкент бюроси жорий йилнинг январида ёпилганди. Бу радиостанция билан ҳамкорлик қилган ўзбекистонлик кўплаб журналистлар Ғарб давлатларидан сиёсий бошпана топганлар.


«АҚОИДИ НАСАФИЯ» РИСОЛАСИ\nЧоршанба, 23 Сентябр 2015 21:29\n«Аҳли Сунна вал-Жамоа» аталмиш исломий-ақидавий йўналиш уламолариким, уларни «Аҳли ҳақ» ҳам дерлар, шундай демишлар:\nБарча мавжуд нарсалар ҳақиқатан воқелик ва моҳиятга эгадир ва уларни билиб олиш ва идрок этиш мумкиндир. Суфастоия оқими бунга хилоф қилурлар ва айтурларки, мавжудотнинг барчаси гарчи бизга бордек кўринса-да, аслида йўқ нарсалар бўлиб, улар хаёлий ва ваҳмий ҳиссиёт маҳсулидан ўзга нарса эмасдир.\nМавжудот ва махлуқотларни билиш ва идрок этиш воситалари учтадир, соғлом сезги аъзолари, ишончли хабар ва ақл.\n1. Инсондаги сезги аъзолари. Улар беш хилдир: эшитиш, кўриш, ҳид билиш, таъм сезиш ва бадан орқали сезиш аъзолари. Буларнинг ҳар бири қайси вазифа учун тайин этилган бўлса, ўша билангина чегараланади (яъни кўз билан эшитиб бўлмаганидек, қулоқ билан ҳам кўриб бўлмайди).\n2. Ишончли хабар. У икки хилдир:\n1. Мутавотир саналган хабар. У шундай хабарки, кўпчилик оғзидан эшитилган бўлиб, улар ўзаро ёлғон гап тарқатишга келишиб олишлари мумкин бўлмаган кишилар бўлиши керак. Бундан ҳосил бўлган билим «илми зарурий» («қатъий илм») деб аталади. Масалан, ўтган замонларда яшаган подшоҳлар, узоқ масофадаги мамлакатлар борлиги ҳақидаги хабарлар ва ҳоказо.\n2. Мўъжиза билан қувватлантирилган пайғамбар хабари. У истидлолий (далилли) илмни пайдо қилади.\nУнинг воситаси билан билинадиган илм ишонч ва собитликда мазкур «илми зарурий»га тенглашади.\n3. Ақл. У ҳам билим воситасидир. Унинг воситасида дарҳол билинадиган илм ҳам «илми\nзарурий» деб аталади. Масалан, ҳар бир нарса ўзининг бўлакларидан катталиги дарҳол\nанглашилгани каби. Ақлий далил билан билинадиган илмга эса «иқтисобий» ёки «касбий илм»\nдейилади. Бирор нарсанинг моҳиятини англаб етишда илҳом билим воситаси бўла олмайди.\nОлам ўзининг барча ашёси билан биргаликда ҳодисдир. Яъни қачондир яратилгандир. Зеро, олам мураккаб ва мураккаб бўлмаган мустақил жисмлар ҳамда мустақил бўлмаган, балки бошқа жисмларга суяниб турувчи жисмлардан иборатдир. Мустақил ва мураккаб жисмлар учун мисол сифатида катта ва кичик мавжудотларни ҳамда мустақил бўлмаган сифатларга эса ранглар, таъм ва ҳидларни келтириш мумкин. Яъни қизил олманинг ўзи мустақил, унинг ранги эса ғайри мустақил. Зеро, у олмадан айри ҳолда тура олмайди.\nОламнинг яратувчиси Аллоҳдир. У яккаю ягона, қадим, тирик, қудратли, билимли, эшитувчи, кўрувчи, хоҳловчи, ирода этувчиким, ашёлардаги фоний сифатлар Унда йўқдир. У жисм ҳам, жавҳар ҳам эмас. Яна у тасвирланувчи ҳам, чегараланувчи ҳам, саналувчи ҳам эмас. У қисмларга бўлинувчи ва бўлаклардан таркиб топган ҳам эмас. У чексиз ва ниҳоясиздир. У қандай, қанақа, нима деб сўралмайди. У бирор маконда қарор олиб турувчи эмас. Унга вақт, замон дахлдор эмас. Бирор нарса Унга ўхшамас. Унинг билим ва қудрат доирасидан ҳеч нарса ташқарига чиқмас.\nУнинг мустақил, азалий сифатлари борким, улар Аллоҳнинг Ўзи ҳам эмас, Ўзидан ўзга ҳам эмасдир. Улар: илм, қудрат, ҳаёт, қувват, эшитиш, кўриш, ирода, хоҳиш, яратиш, ризқ бериш, гапириш каби Ўзига хос сифатлардир.\nАллоҳ ўзига хос калом билан сўзлар. Сўзлаш унинг азалий сифатидир. Унинг каломи ҳарфлар ва товушлар жинсидан эмас. Унинг бу сифати сукут ва турли офатлардан холидир. Аллоҳ шу сифати билан гапирувчидир, у билан буюрувчи, тақиқловчи ва хабар берувчидир.\nҚуръон — Аллоҳнинг каломи. У махлуқ (кейин яратилган) эмас. У мусҳафларимизга битилувчи, қалбларимизда ёд олинувчи, тилимизда қироат қилинувчи, қулоқларимиз билан эшитилувчидир. Лекин ўша жойларга кириб ўрнашиб қолувчи эмас.\nТаквин (пайдо этиш) Аллоҳнинг азалий сифатидир. У бу сифати билан бутун оламни барча қисмлари билан ўзига муносиб вақтларда яратган. Таквин сифатини бизнинг ақидамиз бўйича Аллоҳга нисбат берилганда «пайдо этилган» деб эмас, балки «пайдо этувчи»деб билиш керак бўлади.\nИрода ҳам Аллоҳнинг азалий мустақил сифатларидан. Аллоҳдан қўрқиш ақлан мумкин. Нақлий (Қуръон ва ҳадисда мавжуд) далилларга биноан ҳам қатъийдир.\nМўъминларнинг охиратда Аллоҳ таолони кўришлари хусусида қатъий хабарлар эшитилган. Кўриниш бирор маконда ёки бирор муқобил томонда бўлмайди. Шунингдек, кўз нурининг етиб бориши ёки Аллоҳ билан кўрувчи ўртасида қандайдир масофа бўлиши ҳам мумкин эмас. (Демак, кўриш ҳақ, лекин ҳолати тўғрисида баҳс юритиш мумкин эмас).\nБандаларнинг барча феъл-ҳаракатлари — хоҳ улар қуфр, хоҳ имон бўладими, тоат ёки гуноҳ-маъсият каби ишлардан бўладими — уларни Аллоҳ таоло ўз иродаси, хоҳиши, ҳукми, қазоси ва тақдири билан яратади.\nБандаларда ихтиёрий феъл ва ҳаракатлар бор. Улар сабабли савоб ёки гуноҳ орттирадилар.\nБанданинг қилган амалларидан эзгулиси Аллоҳнинг ризоси билан, ёмони эса Унинг розилигидан ташқари ҳолда ижро этилади.\nИнсоннинг тоқат ва қудрати унинг бирор ишни бажариши билан белгиланади. Мана шу ҳар қандай ишга сарф қилинадиган куч-қудратнинг ҳақиқатидир. Тоқат сўзи восита ва асбобларнинг соғломлигига қараб ўз тасдиғини топади. Аллоҳнинг таклифи (буйруқ ва тақиқлари) ҳам шу тоқат ва имконият чегарасидан ташқари қилинмайди.\nБирор инсонни биров урганда ҳосил бўладиган оғриқ ёки бирор инсон шишани синдирганда ҳосил бўладиган синиқ ва шунга ўхшаш нарсаларнинг ҳаммасини Аллоҳ яратади. Бунда банданинг яратиш таъсири йўқдир.\nҚатл этилган мурда ҳам ўз ажали билан ўлган ҳисобланади. Ажал — бир.\nҲаром ҳам ризқ ҳисобланади. Ҳар бир инсон ўз ризқини — хоҳ у ҳалол бўлсин, хоҳ у ҳаром — тўла истеъмол қилади. Бирор инсон ўз ризқини емади ёки унинг ризқини биров еб қўйди, деб тасаввур қилинмайди.\nАллоҳ таоло хоҳлаган бандасини залолатга ва хоҳлаган бандасини ҳидоятга йўллаб қўяр. Банданинг фойдасини кўзлаб иш қилиш Аллоҳнинг зиммасига вожиб эмас.\nҚабрда Аллоҳнинг илми ва иродасига кўра кофирларга ва баъзи гуноҳкор мўъминларга азоб берилиши, шунингдек, тоат-ибодатли кишиларга роҳат ато этилиши, Мункар ва Накир исмли фаришталарнинг майит билан савол-жавоб қилишлари нақлий далиллар (оят ва ҳадислар) билан исботланган. Бундан ташқари бу ақл жиҳатидан ҳам мумкин ишлардандир.\nЎлгандан кейин (қиёматда) қайта тирилтириш, амалларини тарозида тортиш, номаи аъмол, савол-жавоб, Ҳавзи Кавсар, Пулсирот, жаннат ва дўзах тўғрисидаги хабарларнинг барчасини ҳақ ва рост, деб билурмиз. Жаннат билан дўзах ҳозир ҳам мавжуд ва уларнинг ўзи ҳам, унга тушганлар ҳам боқий бўлурлар, фонийлик кўрмаслар.\nГуноҳи кабира (ширк ва куфрдан бошқа улкан гуноҳ) мўъмин кишини имондан чиқариб, куфрга киритмас. Аллоҳ таоло ўзига ширк келтиришни кечирмагай. Ундан бошқа катта ва кичик гуноҳларни хоҳлаган бандаси учун кечирур.\nКичик гуноҳ учун жазо ва катта гуноҳ учун афв белгиланиши мумкин. Бунда гуноҳни ҳалол, деб эътироф қилмаган бўлиш шартдир. Ҳаром ва гуноҳ деб қайд этилган шаръий ҳукмларни ҳалол демоқ куфр ҳисобланади.\nГуноҳи кабира қилиб ўтган мўъминларни афв этилишини Аллоҳдан сўраб пайғамбарлар ва солиҳ, аҳли хайр зотларнинг шафоат қилишлари ҳақдир. Бу хусусда оят ва ҳадислар мавжуддир. Мўъмин кишилар гуноҳи азимлари бўлса ҳам дўзахда абадий қолмайдилар.\nИмон — бу Аллоҳ томонидан келган барча хабарларни тил билан иқрор ва дил билан тасдиқ этишдир. Амаллар эса кўпайиб-озайиб туради. Имон эса кўпаймайди ҳам, камаймайди ҳам (балки унинг нури зиёда ва кам бўлиб туради). Имон билан ислом сўзлари (луғавий жиҳатдан фарқли бўлса-да), бир хил маънода ишлатилаверади. Бандада мазкур тасдиқ билан иқрор топилса, у «Мен ҳақиқатан мўъминман» — дейиши дуруст бўлади. «Мен, иншоаллоҳ, мўъминман» — дейиши мумкин эмас.\nБахтли одам баъзан бахтсиз, шунингдек, бахтсиз одам баъзан бахтли бўлиб қолиши мумкин. Ўзгариш банданинг сифатлари бўлмиш бахт ва бахтсизликда намоён бўлади. Бахтли қилиш ва бахтсиз қилишда эмас. Зеро, бу иккиси Аллоҳ таолонинг сифатларидан. Аллоҳнинг ўзида ҳам, сифатларида ҳам ўзгариш рўй бермайди.\nПайғамбарларнинг юборилишида ҳикмат бор. Аллоҳ таоло башардан пайғамбарлар чиқариб, башарга юборади. Улар хушхабар берувчи, огоҳлантирувчи, одамларнинг дунёвий ва диний ишларида муҳтож бўладиган нарсаларни баён қилиб берувчидирлар. Аллоҳ таоло уларни турли мўъжизалар билан қувватлаган.\nПайғамбарларнинг биринчиси Одам (а.с), охиргиси Муҳаммад (с.а.в.)дир. Пайғамбарларнинг адади баъзи ҳадисларда ривоят қилинган. Лекин уларни муайян адад билан чегараланмаганлари афзал. Аллоҳ таоло айтган: «Улардан баъзиларининг қиссаларини Сизга айтдик. Баъзиларининг қиссаларини эса, Сизга айтмадик» («Ғофир» сураси, 78-оят). Ададлари зикр этилган тақдирда пайғамбар бўлмаган кишининг уларга қўшилиб қолиши ёки пайғамбар бўлган кишини улар сафидан чиқариб қўйиш хавфи бор. Уларнинг барчаси Аллоҳнинг буйруқларини халққа етказувчи, содиқ ва насиҳатгўй зотлар бўлишган.\nПайғамбарларнинг афзали — Муҳаммад (с.а.в.). Фаришталар Аллоҳнинг бандаларидир. Унинг барча Буйруқларини тўла бажарадилар. Улар эркаклик ёки аёллик жинси билан сифатланмайдилар.\nАллоҳ таолонинг пайғамбарларига нозил қилган китоблари борким, уларда ўзининг буйруқ ва тақиқларини, ваъдаю танбеҳларини баён этган.\nРасулуллоҳ (с.а.в.) уйғоқлик ҳолларида жисмонан самога кўтарилиб, ундан Аллоҳ хоҳлаган олий маконларга кўтарилиб сайр қилган кечалари (Меърож кечаси) ҳақ ва ростдир.\nАвлиёларнинг кароматлари ҳақдир. Узоқ масофани оз муддатда босиб ўтиш, зарур ҳолларда озиқ-овқат, кийим ва бошқа нарсаларнинг ҳозир бўлиши, сув юзида юриш, ҳавода учиш, жонсиз нарсалар билан сўзлашиш, бало-офатларнинг даф бўлиши, душманларни доғда қолдириш каби ишлар валийлик даражасига етган кишидан зоҳир бўлса каромат, пайғамбарлардан содир бўлса мўъжизадир. Ҳеч бир валий ўз диёнатида содиқ ва пайғамбарининг барҳақ элчи эканлигига иқрор бўлмагунча чин валий бўла олмайди.\nПайғамбаримиз Муҳаммад (с.а.в.)дан кейин Абу Бакр, сўнгра Умар Форуқ, сўнгра Усмон Зуннурайн, сўнгра Али ибн Аби Толиб (р.а.)дурлар. Халифаликлари ҳам шу тартибда кечгандир.\nХалифалик — ўттиз йилдир. Ундан сўнг эса подшоҳлик ва амирлик даври келур.\nМусулмонлар учун ҳукмларни жорий қилиш, ҳадларни барпо этиш, ҳожатларини раво қилиш, лашкарларини жиҳозлаш, садақотларини йиғиш, зўравонлик, ўғрилик ва қароқчиликни бостириш, жума ва ҳайит намозларини барпо этиш, фуқаролар ўртасида чиққан низо ва келишмовчиликларни бартараф этиш, ҳақ-ҳуқуқларини ҳимоя қилиш учун берилган гувоҳликларини қабул этиш, эгалари йўқ сағир ва сағираларни (етимларни) турмуш қуришларини таъминлаш, ўлжалар тақсими ва бошқа ишларни амалга ошириш учун имом (подшоҳ) лозимдир.\nШунингдек, подшоҳ одамлар кўзидан махфий ва куттириб қўювчи эмас, балки очиқ кўриниб юрувчи бўлиши лозим. Яна у Қурайш қабиласидан бўлиши шарт. Бошқадан бўлиши мумкин эмас. Бани Ҳошим ва Али авлодига ҳам хос эмас. Яна подшоҳ гуноҳлардан пок бўлиши ёки замонасининг энг афзал одами бўлиши ҳам шарт эмас.\nЛекин у баркамол раҳбарлик эгаси, сиёсатдон, аҳкомларни татбиқ эттирувчи, дорил ислом ҳудудини муҳофаза қилувчи, золимдан мазлум ҳаққини ундириб берувчи бўлиши шарт.\nНамозни ҳар қандай солиҳ ва фосиқ имом ортида унга иқтидо қилиб ўқиш мумкин, шунингдек, ҳар қандай солиҳ ва фосиқ мусулмонга жаноза намози ўқиш жоиздир.\nСаҳобалар ҳақида фақат яхши гап гапиришга рухсат этилади.\nПайғамбаримиз (с.а.в.) томонларидан жаннатий деб башорат берилган ўн нафар саҳобийларнинг жаннат аҳлидан бўлишларига биз ҳам гувоҳлик берамиз. (Улар — Абу Бакр, Умар, Усмон, Али, Талҳа, Зубайр, Саъд, Саъид, Абдураҳмон, Абу Убайда розийаллоҳу анҳум.)\nВатанда ҳам, сафарда ҳам пойафзал узра масҳ тортишни жоиз деб биламиз.\nХурмо ширасидан тайёрланган шароб(шарбат)ни ҳаром демаймиз.\nАвлиёлар пайғамбарларнинг даражаларига ета олмайдилар.\nҲеч бир банда Аллоҳнинг буйруқ ва тақиқлари зиммасидан соқит бўладиган ҳолатда бўлмайди.\nОят ва ҳадислар (нусус)дан, модомики, бирор қатъий далил монелик қилмаса, зоҳирий мазмун олинаверади.\nЗоҳирий маънолари қолиб, «Ботин аҳли» иддао қилган ёт талқинларга ўтиб кетиш динсизликдир. Нусусни рад этиш эса куфрдир.\nГуноҳни ҳалол деб билиш куфрдир. Уни енгил деб билиш ҳам куфрдир.\nШариатни масхара қилиш куфрдир.\nКимки Аллоҳ таолони Унга лойиқ бўлмаган сифатлар билан сифатласа ёки исмларидан, буйруқларидан бирортасини масхара қилса ёхуд Унинг ваъдаси ёки ваъидини инкор этса, кофир бўлур.\nАллоҳ таолонинг раҳматидан ноумид бўлиш куфрдир. Шунингдек, Унинг азобидан хотиржам бўлиш ҳам куфрдир.\nКоҳин — фолбиннинг ғайб тўғрисида берган хабарини тасдиқлаш куфрдир.\nЙўқ нарса — нарса эмас.\nМарҳумлар ҳаққига қилинган тирикларнинг дуолари ва садақа-эҳсонларида улар учун фойда бор. Аллоҳ таоло дуоларни ижобат, ҳожатларни раво қилур.\nПайғамбарнинг (с.а.в.) қиёмат аломатларидан деб берган хабарлари — Дажжол, Ер махлуқи, Яъжуж ва Маъжужларнинг чиқишлари, Исо алайҳиссаломнинг осмондан тушишлари, Қуёшнинг кун ботар тарафдан чиқиши кабиларнинг барчаси ҳақ ва ростдир.\nМужтаҳидлар гоҳида хатога кетиб, гоҳида тўғри ижтиҳод қиладилар.\nФаришталарнинг пайғамбарларидан инсонларнинг пайғамбарлари афзалдир. Оддий инсонлардан фаришталарнинг пайғамбарлари афзал. Оддий фаришталардан оддий инсонлар афзалдир.\nИлоҳо, ақидамизни Ўзингнинг розилигингга мувофиқ равишда ислоҳ эт!\nШайх Абдулазиз Мансур таржимаси\n«БАДЪУЛ-АМОЛИЙ» МАНЗУМАСИ »


Interfutbol.Uz | Эден Азар: «Бельгия термасида «Олтин авлод» борлиги - бахтимиз»\n2021-03-04 02:52:00 186 0 Ahadxon\nБельгиялик футболчи жароҳатлар боис ёрқин ўйин намойиш этолмаяпти. Бу эса унинг руҳиятига салбий таъсир кўрсатмоқда. Қуйидаги суҳбат давомида Азар жароҳатини даволатиб, севимли касбидан завқ ололмаётганида оила аъзолари унга қандай руҳий далда беришаётганлиги, шунингдек, болалиги ва Зайниддин Зиданнинг ўйинларига ҳавас қилганлиги борасида тўхталиб ўтди. Қуйида мазкур интервьюни эътиборингизга ҳавола этамиз.\n- Жароҳатимни даволатиш ниятида уйда бўлганимда, оила аъзоларим уни енгишим учун менга ёрдам беришади ва бу борада омадлиман. Ушбу ҳолатнинг хавотирланарли жиҳати йўқ, ахир вақтимни ўз фарзандларим билан ўтказишим мумкин. Жароҳат олиб, ўзингни ёлғиз ҳис қиладиган бўлсанг, бу сенга қийинчилик туғдиради. Аммо ҳозирги ҳолатим ўзимга унчалик ёмондек туюлмаяпти. Боиси, мени оилам қўллаб-қувватлаб туради.\nЖароҳатдан тикланиш ҳақида\n- Жароҳатланганингда кўп нарсаларни амалга оширишинг, жумладан, тезроқ тикланиш учун ўз устингда тинмай ишлашингга тўғри келади. Аммо менинг ҳолатимда бунинг учун кўп вақт талаб этилади. Мазкур ҳолатда кутишим, ўз устимда астойдил ишлашим ҳамда ўйинимни такомиллаштиришим зарур. Уйдалигимда, ўз оилам даврасида бўлганимда, завқланаман.\nБолаликдаги кумирлари тўғрисида\n- Болалигимда Бельгия терма жамоаси ҳозиргидек кучли эмасди. Шу боис, кўпроқ Франция терма жамоаси ўйинларини кузатардим. Ўшанда Зайниддин Зидан ва Тьерри Анрининг ўйинларига кўпроқ эътибор қаратардим. Гарчи «Челси» билан илиқ муносабатим сабабли, буни тан олиш менга оғир бўлсада, ҳақиқатан ҳам ўша пайтдаги «Арсенал»нинг ўйинлари менга ёқарди. «Тўпчилар» таркибида Робер Пирес, Сильвен Вильтор ва Патрик Виейра сингари ўйинчилар ўйнашар, улғайгунимга қадар улар иштирокидаги баҳсларни томоша қилгандим.\n- Футболда иложи борича кўпроқ қолиш ва доимо ўйиндан завқ олишга умид қиламан. Шундагина футболчилик фаолиятимни якунлаганимдан сўнг, ортга боқиб, қайд этган натижаларимга назар солишим мумкин. Лекин айни пайтдаги асосий эътиборим - яхши ўйин намойиш этиш ва футболдан завқ олишга қаратилган. Кейинги бир неча йил давомида қаерда бўлишимни билмайман. Шунчаки, бутун диққат-эътиборимни кейинги машғулот, баҳс ҳамда футболдан завқ олишга қаратганман. Эндигина 30 ёшга тўлдим, саломатлигим ва жисмоний имкониятларим маромида. Бахтимга, ҳали яна камида 5-6 йил давомида тўп суриш имкониятига эгаман.\n«олтин авлоди» ҳақида\n- Менимча, футболчиларимиз ўз фаолиятларини якунлаш учун Бельгияга қайтишса яхши бўларди. Шунда мамлакатимиз миллий чемпионати борасида кўпроқ гапиришар, бутун дунё Юпилер-лигага эътибор қаратган бўларди. Мухлислар энг яхши футболчилар тўп сурадиган миллий чемпионатларни кўпроқ муҳокама қилишади. Масалан, Лига 1 (Франция чемпионати) унда Неймар ва Килиан Мбаппе ўйнашаётганлиги учун ҳам таниқли. Айни пайт Бельгия терма жамоасининг «олтин авлод»га эга эканлиги - бизнинг бахтимиз. Боиси, бу кўплаб футболчиларни Бельгияда ўйнашга ундади. Айнан шунинг эвазига олдингига қараганда, футбол академияларининг маблағлари кўпайди ва биз эндиликда ёш ўйинчиларни кўпрроқ тарбиялашга ҳаракат қилишимиз шарт.\n«Лилл»га ўтиши сабаблари\n- «Андерлехт» Бельгиянинг энг яхши жамоаларидан бири бўлса-да, катта клуб эмасди. Менга футболни ҳар куни Брюсселга қатнаш ва мактабдаги ўқиш билан уйғунликда олиб бориш қийинчилик туғдираётганди. Шунинг учун «Лилль» жамоаси таркибига қўшилишга қарор қилдим. Чунки ушбу қарорим Бельгияда қолишдан кўра фойдалироқ бўлиши, Франция чемпионати савияси Бельгияникига қараганда кучлироқ эканлигини билардим. Ўшанда элита футболчисига айланишим ҳақида ўйлаб ҳам кўрмагандим. Лекин «Лилль» таркибига ўтганимдан сўнг, ушбу жамоадагилар маҳоратли футболчи эканлигимни кўришди. Шундан кейин, асосий таркибда майдонга тушдим ва профессионал футболчи бўлиш борасида ўйлай бошладим.\n«Реал»га ўтиши борасида\n- «Реал»да футболчиларга ёрдам берадиган инсонлар бор. Аммо Мадридга келганимдан сўнг барчасини ўзим амалга оширишимни таъкидлаган ҳолда ишга киришдим ва оилам учун уй, фарзандларим таҳсил олиши учун мактаб топдим. Шундай бўлса-да, клубда бизга катта ёрдам кўрсатган шахслар бор. Боиси, «қаймоқранглилар» таркибига доимо хорижлик футболчилар қўшилиб туришади ва уларнинг оилалари ва фарзандлари бор. Бу эса жуда муҳим жиҳат саналади. Боиси, майдонга тушганингда, бутун диққатингни ўйинга қаратишинг лозим. Мабодо, ҳали оиланг жойлашмаган ёки ҳалигача хонадон топилмаганлиги боис, яна бир кечани меҳмонхонада ўтказишингни ўйлайсанг, бу руҳиятинг ва ўйинингга салбий таъсир кўрсатади.\nРаҳбарият ва жамоа билан муносабати\n- Одатда, клубда узоқ йиллардан буён тўп сураётган футболчилар раҳбарият билан яхши муносабатда бўладилар. «Челси»га ўтганимда, озчилик билан муомала қилардим. Бироқ кейинчалик клуб раҳбарияти билан яхши муносабат ўрнатганман. Футболчилар ва раҳбарият, мураббийлар штаби билан яхши муносабат ўрнатиш муҳим омил саналади. Боиси, бу доимо яхши ўйнашга ёрдам беради.\nЭден Азарнинг Бельгия терма жамоасидаги собиқ жамоадоши, айни пайт «Андерлехт» жамоаси бош мураббийи вазифасида фаолият юритаётган Венсан Компани тажрибали ярим ҳимоячининг тўхтовсиз жароҳатлар сабабли қандай оғир лаҳзаларни бошидан кечираётганлигини яхши билади ва бу борада унга шундай тавсия берди: «Эденга маслаҳатим - хотиржамликни сақласин, бор эътиборини ўз мақсадига эришишга қаратсин. Боиси, ташқаридан келган нарсаларнинг бари фойдасиз».


Avtoraqam энг қиммат рақамлар ҳақидаги маълумотлар нега яширилганини тушунтириб берди - Carzone.Uz\n5 сентябрь куни ишга туширилган, чиройли автомобиль давлат рақамларини сотиш билан шуғулланадиган Avtoraqam онлайн-аукциони бир ой ичида бир неча юз авторақамнинг сотилишига кўмак берди, деб ёзади Daryo.uz.\nБир ойдан камроқ вақт ичида сотилган авторақамларнинг умумий қиймати 1,3 миллиард сўмни (160 минг доллар) ташкил қилган эди. Аммо бир неча кун муқаддам сотилган давлат рақамлари ҳақидаги маълумот сайтда яшириб қўйилди. Аукцион тугаши билан лот ҳақидаги маълумот ёпиб қўйиладиган бўлди. Ниҳоят, сайтдан энг қиммат авторақамлар рейтинги олиб ташланди.\nБу борада аукцион вакиллари нашрга қуйидагича тушунтириш берди:\n«Бундан буён бу маълумот махфий саналади. Биз харидорлар томонидан кўп миқдорда мурожаатлар олдик, улар рақамлар ҳақидаги маълумотларни яширишни сўради. Шу боис, агар аукцион иштирокичиси бўлмасангиз, бу ахборот кўрсатилмайди».


Чироқчида поезд йўлини тўсишга чиққанлар судга...\n25.06.2021 13:34 0 1841\nҚашқадарё вилоятининг Чироқчи туманида электр таъминотидан норози бўлиб, «Афросиёб» поезди йўлини тўсганларнинг 13 нафари судга чақирилгани айтилмоқда.\nЧироқчи туман «Айритом» МФЙ профилактика инспектори Аҳрор Дўстқуловнинг маълумот беришича, мазкур иш доирасида 50 нафар фуқарога чора кўрилмоқда, 37 нафар фуқарога огоҳлантириш берилган.\n«Эртага 13 нафар фуқаро судга чақирилган ва уларнинг хатти-ҳаракатига судда баҳо берилади», — деди маҳалла профилактика инспектори.\nЭслатиб ўтамиз, 7 июнь куни тахминан эрталаб соат 09:00 дан 10:20 ларга қадар «Қарши минтақавий темир йўл узели» унитар корхонасига қарашли Айратом темир йўл бекати ҳудудида Чироқчи туман «Айратом» қишлоғи фуқаролари темир йўл устига йиғилганлиги акс этган видео тарқалганди. Туман ҳокими электр муаммосини бартараф этиш бўйича сўзида турмагани учун аҳоли поезд йўлини тўсишга чиққани маълум бўлганди.\nэлектр энергияси суд ҳоким Чироқчи\nҲуқуқ 03/08, 10:47\nТошкентнинг учта туманига суд раислари тайинланди\nХориж 01/08, 17:27\nКонцлагернинг 100 ёшли собиқ қоровули суд қилинади


Навбаҳорда маҳалла раиси "сайланди" - zarnews.uz\nКаттақўрғон шаҳрида фуқаролар йиғинлари раислари (оқсоқоллари) сайловига тайёргарлик кўриш ва уни ўтказишга кўмаклашувчи вилоят комиссияси томонидан ҳудудий семинар бўлиб ўтди.\nПахтачи, Нарпай, Нуробод, Каттақўрғон туманлари ва Каттақўрғон шаҳар кўмаклашувчи комиссиялари аъзолари иштирок этган тадбирда вилоят кўмаклашувчи комиссияси раиси Н.Раббимова сайловга тайёргарлик кўриш ва ўтказишда эътибор қаратилиши лозим бўлган масалалар ҳақида сўз юритди.\nШундан сўнг иштирокчилар Каттақўрғон шаҳридаги Навбаҳор маҳалла фуқаролар йиғинида олиб борилаётган ишлар, ишчи гуруҳ фаолияти билан яқиндан танишди. Намуна тарзида маҳалла раиси сайлови жараёни уюштирилди.\n- Ҳудудий семинар маҳалла раиси (оқсоқоли) сайловини амалдаги тартиблар асосида ташкил этиш ва ўтказишда биз учун катта тажриба бўлди, - дейди Пахтачи туманидаги Тинчлик маҳалласи ишчи гуруҳи раиси Нормурод Қурбонназаров. – Айниқса, намунавий сайлов жараёнида кўп саволларимизга жавоб олдик.\nТеглар: Каттақўрғон Маҳалла сайлови


Томорқадан унумли фойдаланиш керак, аммо... | Azon.uz - Ахборот-таҳлилий портал\nТан олиш керак: озиқ-овқат хавфсизлигини таъминлаш сўнгги йилларда кун тартибидаги асосий масалалар қаторида турибди. Ва ҳали бери тушмаса ҳам керак. Аҳоли томорқаси эса бунда алоҳида ўринга эга. Шундай эмасми, ё адашдимми яна “популистлик” қилиб?..\nҚизиқ ҳолат: яқин кунларгача видеороликлар орқали қишлоқларда ҳужжатсиз ўзбошимчалик билан турар жой қуриб яшаётган аҳоли ерлари ва томорқалари аввало озиқ-овқат хавфсизлигига таҳдид сифатида бўрттириб кўрсатилганига гўё кўпчилик лақмадек ишонганди. Бироқ аслида бунга ишониш кулгили.\nҲақиқат шундаки, ўзбошимчами-бошқами, аҳоли ердан томорқа сифатида фойдаланганда, аксинча озиқ-овқат хавфсизлигини таъминлашга ёрдам беришини айтганимда баъзи масъул ва олғир “очкўз”ларимиз томонидан “ғирт популист депутат”га чиқарилгандим. Энди пластинкани бошқача айланишини қаранг. Модомики шундай экан, шу кунгача ердан томорқа сифатида фойдаланиб, шу ерда яшаётганларнинг жойини ўзбошимча деб ажратмайлик.\nМайли, асосий гап бундамас.\nЎзим ҳам кўп йиллардан буён қўлдан келгунча томорқадан фойдаланиб келаётган оддий томорқачи сифатида баъзи бировлар ўз томорқасидан оқилона фойдаланмаслиги нималар билан боғлиқ бўлиши мумкинлигини билдириб ўтмоқчиман.\nБиринчидан, томорқачига экаётган экини уруғининг сифатига аниқ кафолат керак. Кўп ҳолларда бозорларда сифатсиз ва ёзувига яраша хосил бермайдиган айниган уруғлар сотилмоқда. Оддий томорқачи эса ҳар доим ҳам буни фарқлай олмайди. Демак бунинг кафолатини ваколатли орган тўлиқ бўйнига олиши, кимки унинг расмий шахобчасидан олган айниган уруғ натижасида зарар кўрса, зарарни қоплаб бериши керак.\nИккинчидан, томорқачига эккан экини учун керакли минерал уғит ва зараркунандаларга қарши дориларни тўсиқсиз сотиб олиш мумкинлигини тўлиқ кафолатлаш зарур. Афсуски томорқачи кўп ҳолларда экинига “селитра” деган ўғитни қайсидир фермердан яширин йўл билан сотиб олишига тўғри келади.\nВаҳоланки, унинг томорқасига шу кимёвий ўғит зарур.\nШунингдек, зараркунандаларга қарши дорилар ҳам сифат даражасида эмас. Сўнгги йилларда зараркунандаларнинг кўпайиб кетганлиги ва уларга қарши дориларнинг фойда бермаётгани сифатли маҳсулот етиштиришда томорқачиларни қийнамоқда.\nУчинчидан, ва энг муҳими: оддий томорқачи етиштирган маҳсулотининг ўзидан ортган қисмини таннархдан ошиб бозорда сота олиши ёки экспорт қила олишининг кафолати йўқ.\nБаҳор ойларида томорқадан фойдалан, дея бонг урган масъуллар томорқачи махсулотини етиштириб, унга ҳаридор топа олмай чириб сарсон юрган вақтида негадир “йўқ” бўлиб қолишади, ҳолинг қалай деб сўрамайди. Бозорда эса томорқачининг ўзи бориб сотишига кафолатланган жойнинг ўзи йўқ, бўлгани ҳам номига. Камига экспортни ҳам ўз “эга”лари бор, улардан ортиб оддий томорқачи экспорт қилолмайди. Масалан, янгийўллик томорқачиларнинг кўпчилиги ҳар йили ҳаражат қилиб турли кўкатлар экади-ю, сотиб олгунча юрагини ҳовучлаб ўтиради: ишқилиб четга йўл ёпилиб қолмасин, экспортчилар олиб кетсин, чегарага инсоф берсин, пулимизни берсин деб. Бу йил ҳам шу: юраклар ҳовучда.\nТўртинчидан, томорқачи экин экиб, бола-чақаси билан ер тирнаб ҳаракат қилса-ю, бироқ кутилмаганда зарар кўрса, уни қўллаб-қувватлаш, керак бўлса зарарига шерик бўлиш тизими йўқ. Бунда томорқачи ўз ёғига ўзи қоврилиб қолаверади.\nБешинчидан, айрим томорқа эгаларининг ерларига сув келмайди, шўр, тошлоқ ва ҳоказо табиий шароитлар йўқ. Буни ҳал этишни кимдир бўйнига олиши керак, бироқ томорқачи эмас.\nЭнди ўйлаб кўринг: шундай икир-чикир ва баъзиларнинг кўзига кўринмайдиган муаммолар турганда қанчадир томорқачи табиий равишда “рискка” бормай, ҳеч бўлмаса зарар кўрмаслик учун ҳам томорқасини ўз ҳолига ташлаб қўйиши мумкинми. Мумкин. Бунинг учун уни жазолаш адолатдан бўладими шунда?\nБу ёғига энди виждон ўртоқлар...\nОширворган бўлсам узр ўртоқлар, бироқ биз томорқамизга экин экиб қўйганмиз.\nТоморқа депутат таҳлил Махсус Расул Кушербаев\nТоморқада маънавий озуқа ҳам бор\n298 07:00 02.05.2020


2017 йил 4 май куни Европа Иттифоқининг Ўзбекистондаги идорасида ОАВ вакиллари интирокида пресс-конференция ташкил этилди. Тадбирда ЕИ Ўзбекистондаги элчиси Эдуардс Стипрайс ўзининг баёноти билан иштирок этди.\nЭлчи анжуман давомида Европа Иттифоқи ҳамда Ўзбекистон ўртасидаги алоқларга батафсил тўхталиб ўтди ва мамлакатда амалга оширилаётган ҳамкорликдаги лойиҳалар билан таништирди.\n“Ўзбекистон ҳукумати билан сиёсий муносабатлар жадал суръатда ўсиб бораётганини алоҳида қайд этиш лозим. Бунга 2016 йилнинг октябридан бери мамлакатингиздаги турли вазирликлар ва давлат идоралари ҳамда ЕИ расмий вакиллари иштирокида кузатиб келинаётган узлуксиз учрашувлар яққол мисол бўла олади.\nЕвропа Иттифоқи яқинда қабул қилинган 2017-2021 йиллардаги бешта устувор йўналишларда Ўзбекистон Республикасининг ривожлантириш бўйича ҳаракатлар стратегиясини, шунингдек, Ўзбекистон ва ЕИ ўртасидаги турли ҳамкорлик дастурларига катта қизиқиш билдиради. Мазкур ҳужжатда сиёсий ва иқтисодий ислоҳотларни амалга оширишга қаратилган аниқ лойиҳа ва дастурларни молиялаштириш орқали уларни қўллаб-қувватлашга тайёр”, - дейди ЕИ элчиси Эдуардс Стипрайс .\nШунингдек, элчи ўз нутқи давомида ЕИ ва Ўзбекистон ўртасидаги савдо-иқтисодий ҳамкорлик борасида ҳам атрофлича тўхталиб ўтди. Маълум бўлишича, 2016 йилда икки томонлама савдо айирбошлаш 1 млрд 800 млн еврони ташкил этган. ЕИ ўз навбатида, Хитой, Россия ва Қозоғистондан сўнг тўртинчи ўринни эгаллаган ҳолда Ўзбекистоннинг энг йирик савдо ҳамкорлари бешлигига кирди.